Višemilionski grad zatvoren! Ljudi se otimaju za hranu, dezinfikuju se ulice /video/ - Sputnjik Srbija\n16:32 22 Jun 2021\n10:47 23.01.2020 Preuzmite kraći link\nU Kini su zatvorili grad Vuhan, žarište opasne bolesti, koju izaziva nova vrsta koronavirusa. Stanovnicima višemilionskog grada se ne preporučuje da napuštaju teritoriju Vuhana, piše televizija „Zvezda“.\nU Vuhanu su privremeno obustavljeni letovi aviona, kao i linije autobusa, vozova, pa čak i metroa. U gradu je počela dezinfekcija ulica, koje ispiraju posebnim rastvorom.\nU gradu su postavljeni i posebni šatori za izolaciju zaraženih pacijenata, u slučaju da se bolest masovno proširi.\nNa Tviteru je objavljen snimak na kome se vidi kako se stanovnici Vuhana otimaju za hranu u supermarketu pred zatvaranje grada.\nPrema poslednjim podacima, više od 570 osoba je zaraženo novim koronavirusom, dok je umrlo 17 osoba.\nKineske vlasti su 31. decembra obavestile Svetsku zdravstvenu organizaciju o epidemiji nepoznate upale pluća u gradu Vuhanu u centralnom delu zemlje. Kineski stručnjaci utvrdili su 7. januara da uzročnik bolesti koronavirus 2019-nCoV.\nbolest, Vuhan, virus\n16:10 Osam decenija od napada nacista na SSSR: Građani širom Rusije odaju počast /video/\n16:09 Stanojević precrtao osmoricu: Ne smemo da pogrešimo!\n15:53 Kineski udar na kriptovalute uzima danak: Opasan pad, prognoze sumorne\n15:46 Doveo je Tadića do ludila – i uradio je više nego cela Hrvatska


Etihad otkazuje kupovinu aviona i otpušta pilote - Bizlife.rs\n20:22 Abu Dabi, 10/01/2019\nBliskoistočna aviokompanija Etihad Ervejz otkazala je narudžbinu za kupovinu svih 10 Erbas A320neo aviona, objavio je proizvođač.\nEtihad je u rekonstrukciji koja uključuje i procenu flote i stanje kapaciteta, preneo je FlightGlobal. Kompanija je, kako se navodi na ovom sajtu, naručila 10 A320neo i 26 A321neo letelica, ali je odustala od manjeg broja, dok porudžbina za A321neo aviona i dalje važi.\nEtihad je poručio 36 uskotrupnih aviona sa jednim prolazom u novembru 2013. kao deo opsežnijeg dogovora za kupovinu 87 letelica, uključujući i 50 A350s i teretni avion A330. Etihadove neizmirene obaveze prema Erbasu krajem decembra obuhvatale su 22 A350-1000s, 40 A350-900s i 26 A321neo.\nEtihad je vlasnik 49 odsto Er Srbije koja bi, prema ugovoru, trebalo da dobije 10 novih aviona.\nTakođe, prema navodima neimenovanih izvora, Etihad planira da otpusti 50 pilota do kraja ovog meseca nakon velikog gubitka uknjiženog prošle godine.\nKako su za Rojters izjavila dva neimenovana izvora koja su imala uvid u internu prepisku, Etihad, koji zapošljava 2.065 pilota, ima oko 160 pilota viška i otpustiće 50 do kraja januara.\nKako tvrde, to se navodi u obaveštenju koje je avio-kompanija prosledila pilotima, tvrde izvori britanske agencije.\nPortparolka Etihada je u izjavi za Rojters rekla da je u toku preispitivanje kapaciteta odeljenja za letačke operacije i da će bilo kakvo smanjenje broja zaposlenih verovatno biti minorno.\nEtihad je, takođe, u svom dopisu naveo da je uknjižio „značajan gubitak“ prošle godine i da će se takva situacija nastaviti i u 2019. godini, navodi Rojters, dodajući da avio-kompanija tek treba da objavi finansijske rezultate za 2018. godinu.\naviokompanija otkaz etihad pilot erbas


EU ETS — Ekoblog — Stattwerk Beograd\nSmanji gas: EU sistem trgovine emisijama\nSistem trgovine emisionim jedinicama EU (EU ETS) predstavlja sredstvo za smanjenje emisija gasova sa efektom staklene bašte iz industrijskog sektora (pre svega, ugljen-dioksida, azotsuboksida i perfluorokarbonata) na ekonomski efikasan način. U ovaj sistem uključeno je više od 11.000 industrijskih postrojenja i postrojenja za proizvodnju električne energije u 31 državi (svih 27 država članica EU i još Velika Britanija, Island, Norveška i Lihtenštajn). Lansiran 2005. godine, EU ETS čini jednu od ključnih tačaka politike EU u borbi protiv klimatskih promena.\n„Cap” ili ograničenje, „allowances” ili emisione jedinice, kao i trgovina, ključni su termini ovog sistema.\nOgraničenje predstavlja ukupnu količinu određenih gasova sa efektom staklene bašte koju mogu emitovati fabrike, elektrane i druga postrojenja u okviru sistema. Njegovu vrednost svake godine propisuje Evropske komisije i ona se tokom vremena smanjuje, što dovodi i do smanjenja emisija gasova.\nKompanije iz sistema kupuju ili dobijaju „allowances” ili emisione jedinice (jedna emisiona jedinica jednaka je jednoj toni gasova sa efektom staklene bašte). Ukupan broj emisionih jedinica koje su dostupne na tržištu je ograničen. Na kraju godine, kompanije moraju da osiguraju dovoljno emisionih jedinica kako bi pokrile svoje ukupne godišnje emisije gasova sa efektom staklene bašte. U suprotnom, plaćaju kazne. Kako bi izbegle plaćanje kazni, kompanije moraju da kupuju dodatne emisione jedinice od drugih kompanija. U slučaju da uspešno smanje godišnje emisije, višak svojih emisionih jedinica mogu da prodaju drugim kompanijama.\nU suštini, kompanijama se više isplati da ulažu u obnovljive uzvore energije, kako bi pokrile svoju ukupnu godišnju emisiju gasova sa efektom staklene bašte emisionim jedinicama koje poseduju, uklopile se u godišnje ograničenje koje propisuje Evropska komisija i, pri tom, uštedele.\nCilj ovog sistema je da se, do 2030. godine, emisija gasova sa efektom staklene bašte smanji za 43%, u skladu sa Pariskim sporazumom.\nSrbija, takođe, postaje deo ovog sistema! Godine 2015. pokrenut je projekat za uspostavljanje sistema za monitoring, izveštavanje i verfikaciju, neophodnog za uspešnu implementaciju EU sistema trgovine emisionim jedinicama.\nTagged: EU, EU ETS, emisione jedinice, Pariski sporazum, Srbija, emisija gasova sa efektom staklene baste


Manje prostora za dijalog, ali ovo nije kraj — Викиновости\nManje prostora za dijalog, ali ovo nije kraj\nBeograd/ Srbija (Beta) Prostora za dijalog Beograda i Prištine i dalje ima, ali je "mnogo manji nego juče", izjavio je u sredu agenciji Beta bivši ambasador Srbije u Nemačkoj Ognjen Pribićević.\n"Ja ne mislim da je ovo kraj pregovora, ali mislim da sve ovo skupa predstavlja loš dan za sve tri strane", rekao je Pribićević.\nOn je rekao da se zbog ovakvog ishoda pregovora "evropske perspektive Srbije udaljavaju, a ekonomske perspektive ostaju vrlo maglovite", dodajući da stanje "već sutra može biti drugačije".\n"Verujem da će se pregovori nastaviti, ali mislim da će to otvoriti pitanje orijentacije Srbije, da li to ostaje Brisel ili će Srbija gledati više prema istoku" ocenio je bivši ambasador i dodao da smatra da će zagovornici pridruživanja Srbije EU "još više oslabiti".\nPribićević je ocenio da četiri opštine sa većinskim srpskim stanovništvom na severu Kosova "neće raditi bilo šta mimo države Srbije", ali da će ići u pravcu povezivanja u cilju "gradjenja zajedničke bezbednosti".\n"Što se tiče kosovske strane, u ovom trenutku oni ostaju da žive u nečemu što je svakako beda i siromaštvo, i dok ne reše odnose sa Srbijom njihova nezavisnost ostaje osporena i visi u vazduhu", dodao je Pribićević.\n„Manje prostora za dijalog, ali ovo nije kraj” Novinska agencija Beta, 3. april 2013. (српски)\nПреузето из „https://sr.wikinews.org/w/index.php?title=Manje_prostora_za_dijalog,_ali_ovo_nije_kraj&oldid=3126484”\nДатум и време последње измене странице: 3. април 2013. у 21:31


U muškoj konkurenciji najbolja je bila dobro uigrana ekipa “Restoran Kosač” u čijem sastavu su nastupili Filip Pejović, Eldin Bjelak, Sejo Hadžifejzović i Filip Sokić. Drugo mesto osvojila je ekipa “Restoran Zindo Plus”, sastavljena od igrača iz Pljevalja i Prijepolja, dok se na trećoj poziciji našla ekipa “Sportska kladionica Soker”. Najbolji igrač ovogodišnjeg turnira je Đorđe Maksimović, član ekipe “Volim dobro u ljudima”.\nU ženskoj konkurenciji prvo mesto osvojila je ekipa “Mali mrav” u sastavu: Marija Cvijović, Nataša Bučevac i Ajša Hadžić, koja je u svojoj konkurenciji proglašena najboljom igračicom.\nMemorijal je održan uz podršku Turističke organizacije Prijepolje gde su radili Safet Planić, savetnik za marketing i Ivana Rakonjac, bivša direktorka TOP, koji su pre tri godine u teškoj saobraćajnoj nesreći izgubili živote.\nPročitano 707 puta\tPoslednji put izmenjeno 08 avgust 2018


» Evropska filmska ostvarenja pred publikom u Vršcu i Novom Pazaru\nOd večeras sedmi Festival evropskog filma (FEF) počinje u Vršcu i Novom Pazaru. Od 19. do 29. novembra FEF gostuje prvi put u Kulturnom centru Vršac sa projekcijama koje počinju od 19 časova, a od 19. do 25. novembra od 20 časova festival će biti održan u Novopazarskom kulturnom centru. Filmovi najbolje evropske kinematografije biće dostupni publici potpuno besplatno tokom trajanja festivala. Program festivala filma u Vršcu pronađite ovde, a u Novom Pazaru ovde.\nFestival evropskog filma će do kraja godine biti prikazan u Novom Sadu u novootvorenoj Kulturnoj stanici Eđšeg, a potom i u šabačkom kulturnom centru. Krajem januara, projekcijama u EU info centru, zatvaramo FEF.\nSedma edicija festivala obuhvata 20 lokacija u 16 gradova širom Srbije na kojima će biti prikazano ukupno 29 filmova iz 21 evropske zemlje.


TeleGroup jača sistem zdravstva u Crnoj Gori | TeleGroup\nTeleGroup Crna Gora uspešno vodi projekat implementacije novog informacionog sistema za Klinički centar Crne Gore u okviru projekta „Jačanje sistema zdravstva u Crnoj Gori“.\nOvaj projekat realizuju Ministarstvo zdravlja i kancelarija Programa Ujedinjenih Nacija za razvoj (UNDP) u Crnoj Gori u svojstvu implementacionog partnera i tehničke podrške. Implementacijom ovog projekta, vrednog 1.1 milion eura sprovodi se digitalna transformacija najveće zdravstvene ustanove u Crnoj Gori.\nTeleGroup Crna Gora vodi projekat implementacije sva tri dela sistema – medicinski, poslovni i business intelligence (DWH/BI) sistem a, zajedno sa svojim partnerom, kompanijom Heliant, neposredno učestvuje u implementaciji medicinskog informacionog sistema.\nOvaj medicinski informacioni sistem će osoblju doneti prednosti kao što su vođenje medicinske dokumentacije u elektronskom obliku, na jednom mestu, uz značajnu uštedu vremena, ali i povezivanje poliklinike sa različitim odeljenjima. Na ovaj način, pacijentima će biti obezbeđena temeljnija i efikasnija zdravstvena zaštita gde su svi podaci (poput istorije bolesti i terapija) koji se jednom unesu u sistem dostupni lekarima u svim organizacionim jedinicama KCCG.\nU drugu ruku, novi poslovni informacioni sistem će Kliničkom centru omogućiti lakše donošenje strateških odluka kroz alate za upravljanje finansijskim, materijalnim i ljudskim resursima KCCG, a business intelligence sistem će menadžmentu i stručnom kadru pružiti set izveštaja koji prikazuju broj i procenat pacijenata po dijagnostičkim grupama kroz vreme, trenutno stanje popunjenosti bolničkih kreveta, potrošnju medicinskih sredstava i mnoge druge.\nUprkos otežavajućim okolnostima izazvanih COVID-19 pandemijom sistem je već implementiran na šest klinika, a TeleGroup Crna Gora nastavlja implementaciju sistema i u narednoj godini za ostale delove KCCG.


Kolaković: Mladi momci mogu iznijeti teret, pozivam navijače da podrže Bosnu – Sport Centar Kolaković: Mladi momci mogu iznijeti teret, pozivam navijače da podrže Bosnu – Sport Centar\n“Činjenica je da smo u dosad odigranih šest utakmica druge polusezone upisali bodove samo u onoj protiv direktnog konkurenta za opstanak, ekipe Kaknja. Smatram da smo, rezultatski gledano, mogli bolje proći jer smo neke utakmice odigrali dobro, a izgubili velikom razlikom, ali mislim da je to sve do neiskustva ekipe i da ćemo, kako se prvenstvo bliži kraju, igrati sve bolje”, izjavio je Sanjin Kolaković, šef stručnog štaba sarajevskog kluba.\n“Kući ćemo još odmjeriti snage sa Slogom, Derventom i Maglajem, koji su na tabeli nešto lošije rangirani u odnosu na dvije gore spomenute ekipe, no za nas nema lakog rasporeda. Situacija je takva da su sve ekipe, i koje nam dolaze i kojima idemo, iznad nas, ali svakako da do kraja prvenstva očekujem da ćemo poboljšati svoj bodovni saldo sa još nekom pobjedom”, smatra Kolaković.\n“Gledao sam Slogu dva puta u ovoj polusezoni i njihova ekipa je sigurno jako kvalitetna, sa mnogo dobrih pojedinaca, no mi ćemo se boriti kao i u svakoj utakmici do sada i samim tim pokušati doći do tri boda. Nažalost, još uvijek smo bez našeg najiskusnijeg igrača, Harisa Bračkovića, što je veliki hendikep za nas. Ipak, svjesni smo da to ne možemo promijeniti i oslanjamo se na momke koji su spremni i koji će sutra zasigurno dati maksimum u cilju ostvarenja pozitivnog rezultata. Pozivam naše navijače, koji su nam i u prethodne tri domaće utakmice pružali veliku podršku, da i sutra dođu na Mojmilo, budu naš osmi igrač te da zajedno pokušamo doći do važnih bodova”, završio je trener sarajevskih Studenata.\nBosna i Sloga se sastaju sutra od 19 sati u dvorani “Ramiz Salčin”, a ulaz je slobodan.\nIgra posljednju sezonu u Romi: Aleksandar Kolarov se na ljeto vraća u Srbiju?


'Huavej' otvorio centar za inovacije i digitalni razvoj u Beogradu\nIzvor: RTS, 14.Sep.2020, 13:42\nPredsednica Vlade je istakla da je udeo informaciono-komunikacionih tehnologija (IKT) u BDP-u zemlje, na >> Pročitaj celu vest na sajtu RTS << kraju prve polovine ove godine šest odsto, dok je taj procenat 2012. bio 4,2.\n"Mnoge stvari su u pripremi"Ukazala je da su trenutno svi, zbog Vašintonskog sporazuma, fokusirani na saradnju Srbije u vezi sa 5G mrežom, međutim, dodaje Brnabić, naša zemlja sa tom kompanijom priprema još mnoge tehnologije koje su preduslov za uvođenje 5G.\n"Cilj države – digitalizacija obrazovanja do 2021. godine"Podsetila je da je cilj države da se do septembra 2021. godine završi digitalizacija obrazovanja, odnosno, da sve škole budu povezane na brzi bežični internet i da u svim učenicima budu digitalni udžbenici.\n"Srbija mora da ima otvoren i transparentan tender za 5G mrežu"Ni Srbija nije zainteresovana za nepouzdane tehnologije, naprotiv, interes je da tender za uvođenje 5G mreže bude otvoren i transparentan, uz poštovanje međunarodnih standarda, što upravo podrazumeva i sporazum iz Vašingtona, izjavila je Brnabićeva.\nČen: Partnerstvo Srbije i Kine se neprekidno razvija Ambasadorka Kine Čen Bo rekla je da se sveobuhvatno strateško partnerstvo Srbije i Kine neprekidno razvija, te da je saradnja u svim oblastima dovela do velikih i plodnih rezultata, što je doprinelo ekonomskom razvoju dbve zemlje i konkretnu korist građanima.\nRadio Slobodna Evropa: Huawei otvorio centar za inovacije i razvoj digitalizacije u Beogradu\nBrnabić na otvaranju Centra za inovacije i digitalni razvoj kompanije Huavej\nIzvor: Beta Video, 14.Sep.2020\nBEOGRAD - Kompanija Huavej (`` Huawei ``) otvorila je danas Centar za inovacije i digitalni razvoj u svom sedištu u Beogradu, u prisustvu premijerke Srbije Ane Brnabić i ambasadorke Kine Čen Bo. (pokrivalice) Beta/MOD\nIzvor: Advertiser-Serbia.com, 14.Sep.2020\nBEOGRAD – Kompanija Huawei otvorila je danas Centar za inovacije i digitalni razvoj u svom sedištu u Beogradu, u prisustvu premijerke Srbije Ane Brnabić i ambasadorke Kine Čen Bo..Premijerka Brnabić je zahvalila kineskim partnerima na otvaranju novog Centra, jer će, sigurna je, i to značajno...


Regioni arhiva vesti 31.08.2016 - Naslovi.net\nNovosađani, carevi: Lale sve češće idu u školu za tate!\nBEOGRAD - Sve više Novosađana, koji će postati očevi, žele da se informišu o trudnoći svoje partnerke, zbog čega zajedno sa njima odlaze u školu za trudnice, odnosno u školu za tate. Oni uglavnom prisustvuju predavanjima u Domu zdravlja u Ulici… »\nRadio 021: Novosađani sve češće idu u školu za tate\nLESKOVAC – U ime grada Leskovca i lično ime, gradonačelnik Leskovca Goran Cvetanović, svim učenicima, roditeljima i nastavnicima, poželeo je danas srećan početak nove školske godine. „Najsrdačnije čestitke upućujem prvacima, za koje… »\nJug press: Cvetanović čestitao polazak u školu\nPrvi memorijalni turnir “Leskovački košarkaški velikani”\nJug press 31.08.2016\nLESKOVAC U subotu 3.9.2016. u velikoj hali SRC „Dubočica“ u organizaciji košarkaškog kluba „Hisar“ i direktora kluba Zvonka Papka, održaće se turnir „Leskovački košarkaški velikani“. Predsednik KK „Hisar“ Aleksandar Stefanović… »\nJugmedia: Memorijalni turnir u slavu leskovačkih košarkaških veličina\n31.08.2016 Regioni, izvori


Početna » Mesta » Leposavić\nGradonačelnik Leposavića Todić: Tuča je izmišljena\nGradonačelnik Leposavića Zoran Todić izjavio je za Kosovo onlajn da su navodi kosovskih medija o tome da je učestvovao u tuči i da je, navodno, pretučen čista izmišljotina.\nRadosavljević: Priština nema kapacitet za istragu ubistva Ivanovića\nVlasnik RTV Mir Leposavić i odbornik u Skupštini opštine Leposavić Nenad Radosavljević rekao je danas za FoNet da ne očekuje nikakve rezultate istrage koja se iz Prištine vodi u slučaju ubistva Olivera Ivanovića i dodao da se to odnosi i na izvršioce i na motiv.\nJablanović priveden pa pušten\nPredsednik novoosnovane Partije kosovskih Srba Aleksandar Jablanović i njegova supruga privedeni su u nedelju uveče u policijsku stanicu Leposavić, nakon što je kod njih pronađeno oružje, potvrdio je za Radio Slobodna Evropa zamenik direktora Kosovske policije za sever Besim Hoti.\nPucano na prostorije gradonačelnika Leposavića\nNa zgradu Centra za socijalni rad u Leposaviću, u kojoj se nalazi kabinet gradonačelnika tog mesta Dragana Jablanovića, pucano je iz vatrenog oružja u ponedeljak uveče oko 22 časa, objavio je portal kossev.info.\nPiše: Danas Online / Kossev 30. 5. 2017.\nEksplozivom na kuću Jablanovića\nNa porodičnu kuću Dragana Jablanovića, gradonačelnika Leposavića u kosovskom sistemu lokalne samouprave, u noći između nedelje i ponedeljak bačena je eksplozivna naprava. U napadu niko nije povređen, ali je pričinjena materijala šteta – oštećeno je vozilo ispred kuće, potvrdila je KPS, čije su specijalizovane jedinice izvršile uviđaj.\nPiše: J. T. 13. 10. 2015.\nDragan Jablanović: Ponudio sam ostavku\n– U vreme zaključenja ovog izdanja našeg lista čekala se odluka Vlade Srbije o smeni Dragana Jablanovića sa mesta predsednika privremenog organa i gradonačelnika Leposavića, nezvanično saznaje Danas u Nemanjinoj 11. Dragan Jablanović izjavio je za naš list da je „još pre 20 dana ponudio ostavku na mesto predsednika privremene uprave zbog sukoba sa šefom vladine kancelarije za KiM Markom Đurićem, koji radi protiv Leposavića, za koji nije dao nijedan dinar“. Prema Jablanovićevim rečima, vlada na prethodne dve sednice nije razmatrala njegovu ostavku.\nPiše: J. T. 6. 10. 2015.\nBeograd negira podelu na Đurićeve i Vulinove Srbe\nKada se među predstavnicima Srpske liste, koji su se posle dvoipomesečnog bojkota nedavno vratili u kosovske institucije, nisu našli poslanici iz redova Pokreta socijalista, to je na „lokalu“ objašnjeno dugo prikrivanom podelom na „Đurićeve“ i „Vulinove“ Srbe.\nPiše: J. Tasić 5. 5. 2015.\nBesim Hoti: Nema smene 50 srpskih policajaca\nPortparol KPS za sever Kosova Besim Hoti izjavio je za Danas da su pripadnici ove službe braća Miodrag i Milan Lekić „privremeno suspendovani zbog administrativnih, a ne kaznenih mera“. Prema Hotijevim rečima, Lekići su deo istražnog procesa koji Euleks vodi zbog ubistva pripadnika specijalnih jedinica Rosa Envera Zumberija i zbog toga privremeno ne mogu da obavljaju dužnost. Zumberi je stradao u pokušaju pripadnika Rose da 2011, tokom krize u tehničkom dijalogu između Beograda i Prištine, zauzmu administrativne prelaze Jarinje i Brnjak.\nPiše: J. Tasić 11. 3. 2015.\nMustafa ne može na sever KiM\nPrema nezvaničnim najavama iz Brisela, šef kosovski diplomatije Hašim Tači trebalo bi da danas u razgovoru sa sekretarom Saveta Evrope Torbjornom Jaglandom zatraži ulazak Kosova u SE.\nPiše: J. T. 16. 12. 2014.\nDrecun: Pozivi su uobičajena procedura\nPredsednik Odbora Skupštine Srbije za Kosovo i Metohiju i član GO SNS Milovan Drecun izjavio je za Danas da sve dok Euleks radi u okviru zakona, nema razloga za oglašavanje vlasti u Beogradu povodom poziva za saslušanje srpskih političara na severu KiM, jer je reč o „uobičajenim procedurama“.\nPiše: J. Tasić 22. 7. 2014.\nIako su gradonačelnici osam od deset većinskih srpskih opština u kosovskom sistemu lokalne samouprave u subotu saopštili da „nema uslova za učešće srpskog naroda“ na vanrednim parlamentarnim izborima u Prištini 8. juna, jedan od potpisnika ovog saopštenja gradonačelnik Leposavića Dragan Jablanović kaže za Danas da će konačna odluka biti doneta danas.\nPiše: J. Tasić 1. 6. 2014.


Beograd na ime popusta elektranama uplatio 4,3 milijarde – Info M\nPočetna / Vesti / Beograd na ime popusta elektranama uplatio 4,3 milijarde\nBeograd na ime popusta elektranama uplatio 4,3 milijarde\nN. Stanković 7. новембра 2017.\tVesti Ostavite komentar 864 pregleda\nPomoćnik gradonačelnika Borko Milosavljević ocenio je na današnjoj sednici gradske skupštine da se privredna aktivnost, između ostalog, meri i povećanjem broja zaposlenih, a u obrazloženju rebalansa budžeta stoji da ustupljeni prihodi rastu po trendu od dva procenta, upravo kao rezultat povećanog broja zaposlenih.\n– Brojke koje postoje u budžetima i rebalansima budžeta su jedno, a način na koji se iste mogu interpretirati nešto sasvim drugo. Javna preduzeća ostvaruju dobit koju potom reinvestiraju u investicioni ciklus. Povećanje broja privrednih subjekata i povećanja broja zaposlenih govori o porastu privrednih aktivnosti u Beogradu – rekao je Milosavljević.\nMilosavljević je prisutne podsetio da se vrednost strane valute uvek računa preko srednjeg kursa na dan sklapanja ugovora.\n– Namerno se zapostavlja činjenica da je ovo rezultat prevremene otplate nasleđenih dugova. Uštedeli smo novac i ovaj budžet upravo to pokazuje. Tim novcem došli smo u situaciju da prevremeno otplaćujemo 700 miliona dinara nasleđenih dugova. U pitanju je laička interpretacija ekonomskih parametara. Takođe bih podsetio da je budžetska inspekcija tek u vreme aktuelne vlasti dobila prave ingerencije jer je izdvojena iz Gradske uprave i date su joj nadležnosti da bude nezavistan organ – naveo je Milosavljević.\nKada su u pitanju optužbe iznete na račun poslovanja GSP-a, pomoćnik gradonačelnika je istakao da se kao loš primer navodi farbanje autobusa, dok se sa druge strane zanemaruje činjenica da je rebalansom budžeta obezbeđen novac za lizing i nabavku novih autobusa.\n– Niko ne pominje koliko je novih autobusa nabavljeno samo ove godine, a niko ne pominje ni velike kredite koje GSP plaća za nabavku tramvaja iz vremena prošle gradske vlasti. Takođe zaboravljate da su upravo u vreme bivše gradske vlasti gradskom prevozniku oduzeti mehanizmi za upravljanje prihodima i predati kompaniji Apeks. Prethodna vlast je slika i prilika zloupotrebe javnih preduzeća, jer je tada teret davanja padao upravo na njih – istakao je Milosavljević i podsetio da je samo ove godine Grad Beograd isplatio 4,3 milijarde dinara dugovanja prema JKP „Beogradske elektrane” na ime datih popusta u plaćanju komunalnih usluga.\nSocijalna politika prebačena je na javna preduzeća u prethodnom mandatu zbog čega su ona napravila gubitak od preko dve milijarde dinara, naveo je Milosavljević.\nPrethodno Usvojen treći rebalans budžeta\nSledeće Beograd brine o groblju u Markovcu/Crkvine/


13.10.2016. / 10:53\n– Prihodi od kamata i slični prihodi iznose 155,9 miliona KM, a rashodi 49,5 miliona\n– Duduković: Kod nas visoke kamate mogu proći i banke to koriste\n– Mišić: Krediti kod nas nisu skuplji nego u okruženju\nBANJALUKA, Banke u Republici Srpskoj su za samo šest mjeseci ove godine na kamatama i sličnim prihodima zaradile 106,4 miliona KM.\nUkupni prihodi banaka na kraju prvog polugodišta iznosili su 227,2 miliona KM sa stopom pada od četiri odsto u odnosu na isti period prošle godine.\nPrihodi od kamata smanjeni su za šest odsto, dok su operativni prihodi manji za sedam odsto u odnosu na isti period prethodne godine.\nUkupni rashodi banka bili su 191,5 miliona KM i manji su za 10,6 miliona KM ili za pet odsto u odnosu na isti period 2015. godine.\nRashodi po kamatama i slični rashodi iznosili su 49,5 miliona KM i u ukupnim rashodima banaka učestvuju sa 26 odsto. Ovi rashodi su u odnosu na prvo polugodište 2015., kada su iznosili 61,8 miliona KM, smanjeni za 20 odsto najviše zbog trenda pada kamatnih stopa na depozite.\nČlan Udruženja ekonomista RS „SWOT“ Predrag Duduković kaže za CAPITAL da se banke ponašaju kao da imaju neko nepisano pravilo između sebe do kojeg nivoa će ići sa padom kamata.\n„Banke se nalaze u povlaštenom položaju, jer one diktiraju uslove i kada plaćaju kamate, ali i kada klijenti njima plaćaju“, naglasio je Duduković.\nPredsjednik Udruženja banka BiH i direktor Nove banke Banjaluka Milan Radović kaže za CAPITAL da kamata na depozite brže pada jer su depoziti kraćeg roka, odnosno građani.\n„Što se tiče aktivne kamate, 70 odsto portfolija banaka je u dugoročnim kreditima koji su dobrim dijelom već ugovoreni po fiksnim kamatnim stopama i tu nema ni pada ni rasta“, istakao je Radović.\nTagovi: bankeizborizdvajamokamatemijo misiscmilan radovicprihodirashodivaznozarada\nKomentari na članak: Banke za pola godine na kamatama zaradile 106 miliona KM\n20.10.2016 u 17:13


NPSS: JOŠ JEDNO SAMOUBISTVO POLICIJSKOG SLUŽBENIKA – Info Centar Juga\nRedakciji Info Centar Juga dostavljeno je saopštenje za javnost koje prenosimo u celosti:\nJoš jedno samoubistvo policijskog službenika\nBeograd, 12.10.2015. godine. Pripadnik Ministarstva unutrašnjih poslova Nenad S.(36), izvršio je samoubistvo sinoć oko 22.30 časa u šumi kod „Zmajeve“ pumpe na Novom Beogradu. Kako su prenele „Večernje novosti“, policajac se ubio službenim pištoljem u svom „Jugu“.\nNezavisni policijski sindikat Srbije (NPSS) izražava saučešće porodici nesrećnog policajca koji je, iz samo njemu poznatih, i sigurno teških, razloga digao ruku na sebe, i podseća njegovog poslodavca i javnost da je ovo peto samoubistvo policijskog službenika u poslednja četiri meseca. Teška finansijska situacija policajaca, nemogućnost da obezbede sebi i svojoj porodici krov nad glavom, loš odnos nadležnih prema zaposlenima u MUP-u, veliki stres zbog prirode posla koji obavljaju samo su neki od razloga koji svakodnevno muče ljude koji održavaju javni red i mir u ovoj državi koji su stub bezbednosti u ovom društvu.\nKao veliku „zahvalnost“ za posao koji pošteno obavljaju, boreći se sa kriminalcima koji njima i njihovim porodicama svakodnevno prete, policijski službenici ne samo da imaju bedna primanja, smanjuju im dnevnice, prete otkazima i „racionalizacijama“ u Službi, već niko, odnosno njihov poslodavac koji treba da vodi računa o psihičkom stanju svojih zaposlenih, još uvek ništa nije uradio da pomogne ovim ljudima adekvatnom psihološkom prevencijom.\nNPSS je na konferenciji za novinare, održanoj u Nišu posle samoubistva policijske inspektorke A.M, izneo podatak da se u poslednjih deset godina ubilo više od 130 policajaca i predložio nadležnima da formiraju nezavisnu i kvalitetnu psihološku službu koja bi imala za cilj da smanji broj samoubistava policajaca.\nNPSS još jednom poziva nadležne da pomognu policijskim službenicima, da se sete da su i oni nečiji brat, sestra, otac ili majka, i da je vreme da se stane sa samoubistvima u MUP-u. Pomoći onima koji svakodnevno, nesebično, pomažu građanima Srbije je obaveza svih nas.\nPorodilje dobile novčanu pomoć i bebi paketić\nDirektoru Opšte bolnice Leskovac danas ukinut pritvor


Pola veka u Manakovoj kući – artkvart.rs\nU Manakovoj kući se u petak 8. februara u 13 časova otvara izložba Pola veka u Manakovoj kući.\nOvom izložbom Etnografski muzej u Beogradu obeležava pedesetogodišnjicu rada u ovom biseru starobalkanske arhitekture. Etnografska spomen-zbirka Hristifora Crnilovića, koja se nalazi u Manakovoj kući, bila je osnovni razlog da se ovaj objekat i Crnilovićeva zbirka povere na čuvanje Etnografskom muzeju Beogradu i njegovim kustosima etnolozima.\nIzložba se otvara na dan rođenja Hristifora Crnilovića (Vlasotince, 1886-1963), slikara, profesora slikanja, etnografa amatera i kolekcionara narodnih rukotvorina i znanja. Crnilović je svoju zbirku poklonio gradu Beogradu sa željom da bude stalno prikazana pod nazivom Etnografska spomen-zbirka Hristifora Crnilovića.\nEtnografski muzej Manakova kuća Pola veka Manakove kuće Spomen - zbirka Hristifora Crnilovića


Osmo Sportsko Sabranje Svete Srbije - Beogradski Portal\nOsmo Sportsko Sabranje Svete Srbije\nTradicionalno osmo Sportsko Sabranje Svete Srbije biće održano u subotu, 26. juna, na Adi Ciganliji. Kao i svake godine, ova manifestacija počinje svetom liturgijom u 9:00 časova, a svečano otvaranje će biti u 11:30 časova.\nSportsko Sabranje Svete Srbije je manifestacija ”od posebnog značaja za Grad Beograd”, koju sa blagoslovom blažene uspomene patrijarha srpskog gospodina Irineja, već osam godina organizuje Pravoslavno sportsko udruženje ”Sveti Srb i ja” (PSUSS). Ona je uz promovisanje važnosti očuvanja duhovnog i telesnog zdravlja naših najmlađih, kako je to blaženopočivši patrijarh Irinej nazvao kovanicom ”harmonično vaspitanje”, do sada ukupno zainteresovala i na jednom mestu okupila više od 160.000 posetilaca.\nPrve godine sportska tema je bio fudbal, druge košarka, treće tenis, četvrte kraljica sportova-atletika, pete rukomet, šeste odbojka, a sedme je obuhvaćen čitav sportski spektar veština kroz temu Olimpijade i olimpijskih sportova. Ove godine ćemo promovisati važnost sporta za naše najmlađe pod sloganom: ”I mi smo sportisti”.\nKao već etablirana manifestacija u sportsko-društvenom kalendaru naše prestonice, Sportsko Sabranje svake godine omogući ne samo posetiocima, nego i institucijama kao što su: Vojska Srbije, MUP Srbije, Srpska pravoslavna crkva, sportski savezi, viteška udruženja, umetnički ansambli, pozorišta, Dečiji kulturni centar, sportisti-osobe sa invaliditetom i deca sa posebnim potrebama, da na jednom mestu sa svojim programima na neobičan, ali veoma sadržajan, način okupe ljude od sedam do sedamdeset sedam godina da se druže i provedu sa svojim porodicama izuzetno kvalitetno vreme na Adi Ciganliji.\nNa preko 50 sportskih stanica čitavog dana deca sportisti pokazuju sportske viteške sposobnosti, a poznati sportisti im pokazuju male tajne omiljenih disciplina, dok na bini kvalitetni umetnici nižu kao kakvu bisernicu prelep program koji preko muzike, folklora, besedništva, glume, savremenog plesa i mini koncerata naših pevača popularne muzike komunicira sa svim posetiocima Sportskog Sabranja.\nNaravno, nezaobilazan je i porodični ručak koji se servira na otvorenom – vojnički pasulj, kome se svake godine zbog potražnje priprema neka stotina porcija više. Takođe, deca sportisti imaju organizovane sportske turnire iz: fudbala, košarke, rukometa, odbojke, tenisa, gde odmeravajući snage najbolji toga dana osvajaju šampionaske medalje i pehare.\nOvogodišnje 8. Sportsko Sabranje će se održati 26. juna i kao i sva prethodna, počeće svetom liturgijom, nadamo se sa načalstvujućim novim 46. patrijarhom srpskim gospodinom Porfirijem.\nTurniri će biti organizovani iz sportova: odbojka, fudbal, košarka, šah, stoni tenis, pecanje.\nSportske stanice: preko 40 sportskih stanica sa prezentacijom sporta: borilačkih, modelarstvo, gimnastika itd…\nKulturno-umetnički program: folklor, balet, plesne grupe, pevačke grupe.\nPrevoz u saradnji sa GSP-om obezbeđen, kao i osveženje, sendviči, vojnički pasulj, za sve učesnike kao i pehari i medalje za najbolje u takmičenjima.


Čakrabarti: Investitorima najvažnija stabilnost\nZa investitore je najvažnija stabilnost i ključno je da se reši kriza na granici Srbije i Hrvatske, izjavio je predsednik Evropske banke za obnovu i razvoj (EBRD) Suma Čakrabarti.\nOn je u izjavio za RTS najavio da će ta banka učestvovati u restrukturiranju velikih sistema, poput EPS-a, Galenike, Komercijalne banke.\nCcakrabarti je, takođe, najavio da će EBRD omogućiti i povoljne zajmove malim i srednjim preduzećima.\nPrema njegovim rečima, obim kredita premašiće prošlogodišnjih pola milijarde evra, a osnov za to je i Memorandum o razumevanju koji je potpisan ove nedelje sa Vladom Srbije.\n"Srbija je dobro tržište za investitore i mi možemo da pomognemo. Mi ćemo Srbiju na našem samitu o investicijama na Zapadnom Balkanu, koji će biti u Londonu sledeće godine, predstaviti velikom broju investitora", rekao je on.\nČakrabarti je napomenuo da ima investitora iz Evrope koji dobro znaju Srbiju, ali da EBRD želi da uključi nove iz Severne Amerike, Kine, Indije...


Korona virus: Drastičan pad broja novozaraženih u Srbiji, Bil Gejts strahuje od nove pandemije – BBC News na srpskom – Radio Sanja\nKorona virus: Drastičan pad broja novozaraženih u Srbiji, Bil Gejts strahuje od nove pandemije – BBC News na srpskom\nHome Mediji BBC News na srpskom\nin BBC News na srpskom\nDok se broj zaraženih u Srbiji smanjuje, a stručnjaci najavljuju mogućnost ukidanja mera već od marta, vlasnik Majkrosofta Bil Gejts tvrdi da će se svet, posle korona virusa, suočiti sa novom pandemijom.\nPrema zvaničnim podacima od subote, 19. februara, u Srbiji je u poslednja 24 sata zaraženo još 5.103 ljudi, a preminulo je 59. Dan ranije, bilo je 6.298 novih slučajeva.\n„Imaćemo novu pandemiju. Sledećeg puta biće u pitanju novi patogen“, rekao je Gejts na Minhenskoj bezbednosnoj konferenciji.\nGejts je prethodnih godina uložio velika novčana sredstva u razvoj i ispitivanje vakcina.\nTrend ublažavanja mera u evropskim državama nastavio se u Sloveniji, gde od subote za ulazak u državu više nije potrebna kovid propusnica, a oni koji su bili u visokorizičnom kontaktu sa zaraženom osobom ne moraju da budu u karantinu.\nU svetu je do sada zaraženo više od 421 miliona ljudi, a preminulo je više od 5,87 miliona.\nDato je više od 10,3 milijardi doza vakcina, prema podacima Univerziteta Džons Hopkins.\nNa sednici Kriznog štaba doneta odluka da je za primanje treće doze vakcine dovoljno da prođe tri meseca od primanja druge.\nPrema najnovijim zvaničnim podacima, u Srbiji je u poslednja 24 sata preminulo je 59 pacijenata, a registrovana su 5.103 nova slučaja zaraze od 17.025 testiranih.\nOd početka pandemije, zvanično su potvrđena 1.879.237 slučajeva zaraze, a preminulo je ukupno 14.728 ljudi, prema podacima sa sajta covid19.rs.\nU bolnicama je trenutno 3.936 pacijenata, a na respiratorima 143.\nOd broja novozaraženih posle školskog raspusta i praznika, zavisi odluka zdravstvenih vlasti o popuštanju ili potpunom ukidanju epidemioloških mera, rekla je Tanja Jovanović, virusološkinja i članica Kriznog štaba za Nova.rs.\n„Da je procenat vakcinisanih veći, i kod nas bi se situacija sa novozaraženima i umrlima uveliko smirivala.\nMoramo da razmislimo pre nego što donesemo odluku o ukidanju mera, da ne prenaglimo, jer je kod nas još uvek visok broj umrlih“, kazala je Jovanović.\nNa dodelu Oskara u Los Anđelesu sa dokazom o vakcinaciji i najmanje dva negativna PCR testa\nVakcinisani imaju manji rizik od produženog kovida, pokazala studija iz Velike Britanije\nUhapšene vođe protesta u Kanadi, počelo zamrzavanje bankovnih računa demonstranata\nU svetu je do sada zaraženo više od 419 miliona ljudi, a preminulo je više od 5,85 miliona. Dato je više od 10,1 milijarde doza vakcina, prema podacima Univerziteta Džons Hopkins.\nDo sada su preminula 15.263 pacijenta, a oporavilo se 192.218\nHrvatska – 1.039.157 potvrđenih slučajeva\nDo sada je preminulo 14.773, a oporavilo se 996.952 ljudi\nDo sada je preminulo 6.184, a oporavilo se 781.090 ljudi\nDo sada je preminulo 8.869, a oporavilo se 274.808 ljudi\nPreminulo je 2.650, a oporavilo se 222.869 ljudi\nKosovo – 224.716 potvrđenih slučajeva\nDo sada je preminulo 3.098, a oporavilo se 215.665 ljudi\nZa ulazak u Sloveniju više nije potrebna kovid propusnica, a oni koji su bili u visokorizičnom kontaktu sa zaraženom osobom ne moraju da budu u karantinu, prenela je agencija STA\nVlada u Ljubljani je objavila da se kovid-19 više ne smatra karantinskom bolešću, zbog čega nema potrebe da putnici moraju da imaju dokaz o vakcinaciji, rekonvalescenciji ili testiranju.\nIako karantin više nije obavezan za one koji su imali bliski kontakt sa inficiranima, savet tim osobama je da se samotestiraju u narednih sedam dana.\nKao rezultat ovih promena, obustavljeno je i praćenje kontakata zaraženih, ali, prema rečima ministra zdravlja Slovenije Janeza Poklukar a, sva ostala ograničenja ostaju na snazi.\nMnogobrojni indikatori ukazuju da je pik zaraze omikron sojem korona virusa u Kanadi prošao, iako bolnice i zdravstveni sistem i dalje trpe ozbiljan pritisak, rekla je Tereza Tam, visoka zdravstvena zvaničnica.\n„Nadamo se da se bližimo periodu kada će definitivno biti smanjena brzina prenošenja virusa“, rekla je ona na konferenciji za novinare.\nKina će početi da koristi buster vakcine napravljene drugačijiim tehnologijama u odnosu na prvobitna cepiva, kako bi se pojačao odgovor imunog sistema i pružila ljudima jača zaštita od omikron soja koji se brže prenosi.\nVakcinacija buster dozama jedno je od glavnih strateških uzdanica kineskih vlasti koje se spremaju da postepeno otvore granice, prenosi agencija Rojters.\nIstovremeno, to bi bio korak dalje od dosadašnje „dinamične nulte strategije“ tolerancije prema virusu koja je značila masovna testiranja i zatvaranja gradova ako se pojavi čak i manji broj zaraženih na jednom mestu.\nOdrasli koji su vakcinisani Sinofarm ili Sinovak vakcinom pre šest ili više meseci sada dobijaju buster cepiva napravljena različitim tehnologijama kompanija KanSino Bajolodžiks ili Čonćing Žifei Bajolodžikal Prodakts, rekao je Vu Lijanju, član Nacionalne zdravstvene komisije.\nDo sada je u Kini od 1,4 milijardi ljudi dobilo buster vakcine napravljene istim tehnologijama kao prve dve doze.\nAustralija se sprema za otvaranje granica za strane turiste od ponedeljka, prvi put posle skoro dve godine.\nVlasti ove države zatvorile su zemlju u martu 2020, a postepeno otvaranje i ublažavanje kovid mera počelo je u novembru prošle godine.


Vučić sa Grenelom: Mi imamo drugačiji stav o priznavanju Kosova od Amerike i Prištine | Radio Kosovska Mitrovica\nVučić sa Grenelom: Mi imamo drugačiji stav o priznavanju Kosova od Amerike i Prištine\n24. January, 2020 09:54 |\nPredsednik Srbije Aleksandar Vučić sastao se u Beogradu sa specijalnim izaslanikom predsednika SAD za Kosovo Ričardom Grenelom.\nPredsednik SAD Donald Tramp neće dozvoliti da rešavanje odnosa Beograda i Prištine traje dugo ako nema napretka, istakao je specijalni izaslanik američkog predsednika Ričard Grenel (Richard Grenell), nakon sastanka sa predsednikom Srbije Aleksandrom Vučićem u Beogradu.\n“Osećam uzbuđenje i energiju jer počinjemo da razgovaramo i da postižemo određeni napredak. Ako strane odluče da više ne žele da razgovaraju, ja ću otići i radiću nešto drugo”, dodao je američki diplomata.\nGrenel je ponovio i da “prištinske takse na robu iz Srbije moraju biti ukinute, a da srpska strana mora da prekine kamnpanju za povlačenje priznanja Kosova”.\nUpitan da li je fer da se zahtev za ukidanjem taksi povezuje sa zahtevom za prestankom kampanje Srbije, što je kritika koju je juče izneo šef diplomatije Ivica Dačić, Grenel je rekao da “on ne odlučuje da li je nešto fer ili nije”, da to dve strane “treba da prosude”, a da on “pokušava da se usredsredi na svetliju budućnost za ljude Srbije i Kosova” i politiku ostavi po strani.\nPredsednik Srbije Aleksandar Vučić izjavio je, nakon sastanka sa Grenelom da on ne prihvata postavljanje jednakosti između odluke Prištine da uvede takse na robu iz Srbije i BiH i lobiranja Beograda kod nekih zemalja da povuku priznanje nezavisnosti Kosova.\n“Mi imamo drugačiji stav o priznavanju Kosova od Amerike i Prištine. Oni žele da se ta nezavisnost prizna, mi ne želimo. Što se tiče taksi, one su uvedene bez ikakvog razloga. I ne može da bude ‘tante za kukuriku’, mora da bude ‘tante za tante'”, rekao je Vučić u Predsedništvu Srbije nakon razgovora sa Grenelom u kojima je on izneo stav da je potrebno da Priština ukine takse a da Beograd prestane da lobira za povlačenje nezavisnosti.\nPlan za železnički saobraćaj Beograd – Priština\nU fokusu razgovora bila je i ideja o uspostavljanju železničkog saobraćaja između Beograda i Prištine. Kako je saopšteno, radna grupa iz Srbije će već u ponedeljak otići u Berlin kako bi se sa Grenelom nastavili razgovori na tu temu.\nI Grenel i Vučić su zaključili da je infrastrukturno povezivanje putevima i železnicom neophodno radi poboljšanja kvaliteta života građana Srbije i Kosova. Vučić je, međutim, rekao da kako bi promet robe železnicom imao smisla, moraju biti ukinute takse. On je istovremeno rekao i da je Grenelu preneo kako je Srbija zbog taksi izgubila 435 miliona evra.\n“Platili smo cenu i unutrašnje trgovine u okviru Cefta sporazuma i to je nanelo štetu, ne samo nama nego i ljudima u Prištini”, rekao je Vučić.\nOn je zahvalio Vučiću za ideju o uspostavljanju železničke linije između Beograda i Prištine i dodao da će o tome u ponedeljak u Berlinu biti održan sastanak stručnih timova dve strane.\nPodsetimo, Kosovo i Srbija potpisali su 20. januara pisma o namerama kojima se predviđa uspostavljanje direktne avionske linije između Prištine i Beograda. Dokument je potpisan sa nemačkom kompanijom “Lufthanza”, u prisustvu savetnika američkog predsednika Donalda Trampa za nacionalnu sigurnost Roberta O’Brajana.\nGrenel je u Beograd doputovao u četvrtak iz Prištine i tom prilikom najavio da će u fokusu razgovora sa Vučićem biti ekonomija i otvaranje novih radnih mesta.\n„Mi ne želimo da gubimo naše vreme“, rekao je Grenel na pitanje Radija Slobodna Evropa (RSE) kada SAD očekuju da Srbija i Kosovo postignu dogovor, s obzirom da je dijalog koji se odvijao u Briselu uz posredovanje EU, faktički suspendovan već 14 meseci.\nGrenel je kazao i da SAD nemaju neke posebne ideje o određenim političkim pitanjima koje bi izložili svojim sagovornicima, već da je njegova namera da „dve strane pogura jednu ka drugoj”.\nSpecijalni izaslanik američkog predsednika je u četvrtak zatražio od lidera pokreta Samoopredeljenje, Aljbina Kurtija , inače mandatara za formiranje nove vlade Kosova, ukidanje takse od 100 odsto na robu iz Srbije i BiH.\n“Rekao sam na Kosovu da moraju da ukinu takse, ali ću istovremeno insistirati i da Srbija prestane s kampanjom za povlačenje priznanja Kosova. To mora da se dogodi u isto vreme i, da budem iskren, mislim da će se to uskoro desiti”, rekao je Grenel novinarima u Beogradu.


Faktor | Spomenik kulture Halidov dvor još pod drečavom bojom\nOpćina Centar neće platiti saniranje fasade na Halidovom dvoru jer je to obaveza vlasnika kafića koji je samoinicijativno oštetio ovaj kulturno-historijski spomenik\nUposlenici Službe za privredu i finansije Općine Centar u februaru 2019. godine otkrili su da je dio fasade Halidovog dvora u ulici Hiseta prefarban drečavom zelenom bojom, a inspekcija je naložila da se fasada vrati u prvobitno stanje, ali to još nije urađeno.\nNervin Dacić, direktor Kantonalnog zavoda za zaštitu kulturno-historijskog i prirodnog naslijeđa Sarajevo, rekao je da je Zavod uradio svoj posao i fasada se na Halidovom dvoru treba vratiti u prvobitno stanje, ali još se ne zna kada će biti završeno.\nHalidov dvor je izgrađen 1923. godine i spada u kulturno-historijsko i naslijeđe Sarajeva, a štetu je načinio vlasnik kafića "Retro", koji se nalazi u prizemlju, tako što je ofarbao dio zaštićene zgrade u drečavu zelenu boju.\n- Za Halidov dvor vlasniku kafića dali smo preporuke kako treba vratiti fasadu u prvobitno stanje. Mi smo napravili projekat obnove fasade, dali podatke šta je sve potrebno da se fasada uredi kao što je i bila. Kada će se konačno riješiti ovi problemi, sada je to u nadležnosti Općine Centar – pojasnio je Dacić.\nOpćina Centar neće platiti saniranje fasade na Halidovom dvoru jer je to obaveza vlasnika kafića koji je samoincijativno oštetio ovaj kulturno-historijski spomenik. Angažovat će inspekciju da odredi rok za vraćanje fasade u prvobitno stanje, a ako se to ne uradi po nalogu inspekcije, slijede kazne, kazali su nam u Općini Centar.\nInspektor za zaštitu dobara baštine na osnovu utvrđenog činjeničnog stanja 25. marta 2019. godine donio Rješenje kojim je investitoru građevinskih radova - Društvu SANJA CO d.o.o. naložio da se obrati Zavodu za zaštitu kulturno-historijskog i prirodnog naslijeđa KS, radi pribavljanja stručnih uputstava za sanaciju. Istovremeno, inspektor je kaznio investitora u iznosu od 1.800 marraka, zbog neposjedovanja saglasnosti za izvođenje radova, odgovorili su na naš upit iz Kantonalne uprave za inspekcijske poslove.\n- Nakon prijema Smjernica koje je donio Zavod, postupajući inspektor je bez odlaganja, 9. maja 2019. godine, donio rješenje kojim je investitoru naredio kolorističku obradu devastirane fasade prizemlja i suterena zgrade, prema donesenim smjernicama. S obzirom da u ostavljenom roku nije postupljeno po donesenom rješenju, Društvu SANJA CO d.o.o. je izdat prekršajni nalog i za nepostupanje po rješenju inspektora u iznosu od 3.000 maraka za pravno lice i 1.000 maraka za odgovorno lice u pravnom licu. Postupajući inspektor će po službenoj dužnosti nastaviti postupak prinudnog izvršenja rješenja u skladu sa Zakonom o inspekcijama KS - pojašnjavaju iz Kantonalne uprave za inspekcijske poslove.\nHalidov dvorNervin Dacić


Poslije 1. maja krucijalne odluke! Dr Kon: Ovo je epilog borbe protiv epidemije - TK PORTAL\nIako se apsolutni broj potvrđenih slučajeva zaraze koronavirusom povećava, procentualno gledano u odnosu na broj testiranih – on se smanjuje, posebno u Vojvodini i Beogradu, rekao je doktor Predrag Kon i dodao da to pokazuje da virus gubi snagu.\nPrema njegovoj oceni, situacija će biti značajnije bolja u naredne dve nedelje, a posle 1. maja mogu se očekivati i neke “krucijalne odluke”.\nIako je već nekoliko dana broj novootkrivenih slučajeva preko 400 dnevno, Kon napominje da to jeste povećanje apsolutnog broja, ali da se prati procenat od broja testiranih, kojih je sada preko 3.000 dnevno.On ističe i situaciju u gerontološkom centru u Nišu, gde je bilo preko 150 potvrđenih slučajeva posle čega je, kako kaže, trebalo ispitati sve kontakte. Usledila je reakcija još 15 ustanova za socijalno zbrinjavanje, koje su prema rečima sagovornika pravovremeno reagovale.\n– To je pitanje da li je to zbog tih ustanova za negu osoba sa posebnim potrebama jer je tamo otkriven veliki broj pozitivnih. Čak se i ponavljaju rezultati jer se misli da je došlo do kontaminacije u laboratoriji – rekao je Kon.\n– To jesu pozitivne vesti, što pokazuje da smo pri kraju maksimuma i prilikom ulaska u sedmu nedelju ne bi trebalo da bude iznenađenja – napomminje gost Novog dana.\nPrema njegovoj oceni, u naredne dve nedelje imaćemo značajnije bolju situaciju, što će kaže biti trenutak kada ćemo donositi neke krucijalne odluke.\n– To je otprilike kraj aprila, ili početak maja. Možda eventualno posle praznika Prvog maja – napomenuo je Kon.\nSrpska pravoslavna crkva i država dogovorile su se da se tokom uskršnjih praznika poštuju preporuke države. Kon napominje da je izuzetno zahvalan patrijarhu Irineju zbog izjave koju je dao.”Mislim da je jako važna u ovom trenutku. Bila je krajnje ozbiljna moralna dilema pred stručnim delom kriznog štaba jer je morao da zauzme jasan stav po tom pitanju. Nikome od nas nije u interesu da zabranjuje kretanje, to su teške preporuke, a kamoli odluke. Ov onije borba nekog stručnog tima ili kriznog štaba, ovo je borba cele Srbije, srpskog naroda, pravoslavnog i ostalih vera. Moramo biti zajedno i moramo da se razumemo. Izuzetno mi je značila ta izjava i podrška njegove svetosti”, ističe Kon.\nOn kaže da nije siguran da će crkve ostati prazne u nedelju, ali da je važno što je duhovni predvodnik saopštio to što je saopštio,piše Kurir\nPrevious Previous post: Radnici odbijaju da pune fond solidarnosti\nNext Next post: Mostarac pucao s balkona prijeteći komšijama i policajcima


Erker inženjering podržava projekte URBAN-PREX i GReENERGY - Erker Inženjering - Stanovi u izgradnji Novi Sad\nKompanija Erker inženjering je deo istraživačkog projekta URBAN-PREX, jer je odgovornim postupanjem, kada je reč o održivom i ekološkom urbanom razvoju, obezbedila dve lokacije za padavinske stanice u Novom Sadu. Jedna padavinska stanica nalazi se na novoizgrađenom objektu u Futoškoj 57, a druga na objektu na Bulevaru Oslobođenja 66b, gde se nalazi i sedište naše kompanije.\nURBAN-PREX je projekat koji ove godine ulazi u završnu fazu, a reč je o praćenju, prognoziranju i razvoju onlajn javnog sistema za rano upozoravanje na ekstremne padavine i poplave u gradskim sredinama međugraničnog područja Mađarske i Srbije.\nMerene vrednosti i podaci prognoze besplatno su dostupni u realnom vremenu preko internet portala projekta (www.urban-prex.org), društvenih mreža (Facebook, Instagram, Twitter i Youtube) i android aplikacije (URBAN PREX – flood visualisation). Istovremeno, prikazani podaci će omogućiti ranu najavu o mogućim ekstremnim padavinama i pojavi poplava svim stanovnicima, kao i lokalnim institucijama u cilju zaštite i pripreme za efikasnu borbu protiv ekstremnih vremenskih i poplavnih situacija.\nPo završetku URBAN-PREX-a, Prirodno-matematički fakultet Univerziteta u Novom Sadu, na čelu sa rukovodiocem dr Stevanom Savićem i partnerima (JKP Gradsko Zelenilo Novi Sad, Grad Novi Sad – Gradska Uprava za imovinu, Građevinski i arhitektonski fakultet u Osijeku i Grad Osijek), nastaviće rad na novom projektu.\nGReENERGY je projekat kroz koji će se dalje raditi na unapređenju održivog razvoja Novog Sada kroz ozelenjavanje grada – razvoj i promociju energetske efikasnosti i održive urbane životne sredine.\nU Novom Sadu je izabrano da ŠOSO Milan Petrović dobije zeleni krov i zid kao primer kako obezbediti bolje energetske, termalne, ekološke i životne uslove stanovništva. Upravo će na ovom primeru biti pokazano koje su mogućnosti uštede energije u samom objektu, kako dodatno proizvesti zelenu energiju (postavljanjem solarnih panela), odgovorno upravljati vodama (sakupljanje kišnice i vode iz klima uređaja) i unaprediti životnu sredinu u urbanoj zoni.\nKako je ideja projekta da se urade primeri dobre prakse u gradskim sredinama, a vezano za promovisanje poboljšanja energetske efikasnosti, termalnog komfora stanovništva i životne sredine gradova, Erker inženjering će se rado odazvati da bude deo ovog istraživanja.\nKao pioniri u zelenoj gradnji i implementaciji zelenog krova, zelenih terasa i zidova u svoje objekte, Erker inženjering podržava to što će iz ovog projekta izaći konkretne akcije kao što su postavljanje zelenog krova i zelenog zida u Novom Sadu i Osijeku, kao najvećim gradovima na području prekograničnog programa.


RADIO-XXL – Velika Britanija\nDva britanska pilota prvi su na svetu koji su u formaciji proleteli kroz građevinu\nNaime, dva pilota su proletela kroz hangar visok samo 7,6 metara.\nOno što je pritom neverovatno jeste da su to uradili u paru, sinhronizovano i da su leteli samo jedan metar iznad zemlje.\nKraljevski par neće menjati adresu, ali planira da sa decom leto provodi i u Americi, na obali Long Ajlenda\nPRINC Vilijam i njegova supruga Kejt Midlton odlučili su da se “presele”. Iako kraljevski par ne namerava da zvanično napusti Veliku Britaniju, odlučili su da žive sasvim običnim životom – u Americi. Naime, planiraju da iznajme kuću u kojoj bi, sa decom, živeli deo godine, tačnije tokom leta.\nKako objavljuje američki časopis “OK”, vojvotkinja i vojvoda su razmišljali o tome gde da letuju, ali pošto se princeza Šarlot rodila u maju, oni trenutno traže veliko imanje u Hemptonu, na obali Long Ajlend, u državi Njujork. Izvor je izjavio da Vilijam, Kejt, Džordž i Šarlot planiraju da pređu u SAD do početka jula, a da je trenutno jedan od njihovih savetnika u potrazi za odgovarajućim domom.\nNavodno je kraljevski par “uvek želeo da ima svoj dom negde u inostranstvu” i da želi da pruži deci “normalno detinjstvo”. Kejt je inspiraciju za to našla u primeru Vilijamove pokojne majke, princeze Dajane.\n– Dajana je nekada sedela sa Vilijamom i pokazivala mu fotografije sa njenih putovanja i na karti označavala egzotična mesta koja je posetila – rekao je izvor. – Rekla mu je da nikada ne bi trebalo da se skrasi unutar zidova palate i da mora da oseti sve što svet ima da mu ponudi.\nIzgleda je princ prihvatio majčin svet – i više od toga, planira da ponudi svojoj deci od javnosti izolovan život u Hemptonu.


Šef CIA dao "zeleno" za laži\nVAŠINGTON (Tanjug, Fonet) - Direktor CIA Džordž Tenet preuzeo je juče odgovornost za netačne podatke da je Irak pokušao da nabavi uranijum iz Afrike. Te podatke je krajem januara izneo predsednik SAD Džordž Buš u govoru naciji tražeći podršku za vojnu akciju protiv Bagdada.\n"Ja sam odgovoran za proces odobravanja (informacija) u Agenciji", navodi se u Tenetovom priznanju, koje slovi za najnoviji preokret u kontroverzama koje prate američku i britansku vladu za koje se inače tvrdi da su preuvličavale opasnost od iračkog režima. Saopštenje šefa CIA usledilo je samo nekoliko časova pošto je Buš izjavio da je CIA odobrila njegov govor u kojoj sporna rečenica glasi da je "britanska vlada saznala da je Sadam Husein nedavno zatražio znatne količine uranijuma iz Afrike".\n"Predsednik je imao razlog da veruje da je tekst koji mu je dat tačan. Tih 16 reči nikada nije ni trebalo da budu uključene u tekst napisan za predsednika", navodi se u Tenetovom saopštenju na tri strane. TV Si-Bi-Es je prekjuče prenela da je Buš znao, zahvaljujući upozorenju CIA, da su informacije o tobožnjoj nameri Iraka da kupi uranijum od Nigera netačne, ali ih je ipak izneo u svom govoru.\nBler "skidao" sa Interneta\nU izradi prvog dosijea Blerove vlade o iračkom oružju, objavljenog septembra prošle godine, korišćen je materijal skinut sa Interneta, star u nekim slučajevima i pune dve godine, piše "Indipendent". Drugi, februarski dosije, oslanjao se na doktorsku tezu jednog postdiplomca. Otkriće da je na sličan način sastavljen i prvi dosije, koji je Bler prošle sedmice u parlamentu odlučno branio, doneće, smatra "Indipendent", a prenosi Bi-Bi-Si, nove neprijatnosti vladi. Izveštaj se oslanja na brifing bivšeg američkog ministra odbrane Vilijema Koena, svedočenje direktora CIA i izveštaj Međunarodnog instituta za strateške studije o Iraku.


Ministar Udovičić uručio sportsku opremu ubskim školama | Kolubarske\nVanja Udovičić sa ubskim đacima (foto: Dragana Nedeljković)\nMinistar Udovičić uručio sportsku opremu ubskim školama\nMinistar omladine i sporta Vanja Udovičić posetio je juče ubsku OŠ "Milan Munjas", gde je prisustvovao javnom času fizičkog vaspitanja i uručio komplete opreme za fiskulturnu salu ove škole i zajedničku salu Gimnazije "Branislav Petronijević" i Tehničke škole.\nDonacija se sastoji od dve košarkaške table, dva sigurna gola (konstrukcije obložene specijalnim materijalom u cilju sprečavanja povreda), odbojkaške mreže i 40 lopti za odbojku, košarku, rukomet i fudbal, a dodeljena je u sklopu akcije opremanja sto fiskulturnih sala u Srbiji, koju ovo ministarstvo zajednički sprovodi sa republičkim Savezom za školski sport Srbije.\nVanja Udovičić (Foto: Dragana Nedeljković)\nPrema rečima ministra Udovičića, cilj ove akcije je obezbeđivanje adekvatnih uslova za kvalitetnije časove fizičkog vaspitanja i motivisanje učenika da se svakodnevno bave sportom, što je preduslov zdravog života.\n- Ne mogu svi da budu Dragan Džajić, Dušan Savić, Nemanja Matić i ostali veliki sportisti iz Uba, ali svi treba da imaju pravo da se ravnopravno razvijaju u svim sredinama Srbije i da ne postoje privilegovani. U sportu je sve lako - vidite na kraju ko je pobednik, ko je izgubio. Tako je i sa opštinom Ub, koja je u poslednjih četiri, pet godina dosta uložila u sportsku infrastrukturu. Upravo zbog jako dobre i razvijene sportske infrastrukture, Ub je postao prepoznatljivo mesto po održavanju velikih utakmica, završnica turnira, humanitarnih turnira, a i sam podatak da fiskulturnu salu Osnovne škole „Milan Munjas“ sva deca i svi klubovi koriste besplatno, dovoljno govori o načinu ophođenja rukovodstva opštine prema mladima, prema školskom sportu i sportu u celosti. Zato i druge lokalne samouprave treba da se ugledaju na Ub i ja se nadam da će kroz kampove koje ćemo u narednom periodu još više ovde organizovati i kroz kamp Nemanje Matića, Ub postati pravo mesto za sportski turizam, odakle će svi naši sportisti odlaziti u svet da ostvaruju vrhunske rezultate - rekao je Udovičić.\nZajedno sa ministrom, u poseti OŠ "Milan Munjas" bio i predsednik Saveza za školski sport Srbije Željko Tanasković koji je izrazio zadovoljstvo što boravi u opštini koja prepoznaje uticaj i važnost sporta kada su u pitanju najmlađi.\n- Ova akcija stvara ono što je najbitnije kod mladih ljudi, a to je svest da se bave sportom, koji nije samo takmičenje. Baveći se sportom, deca uče da se dostojanstveno ponašaju i u pobedi i u porazu, stvaraju navike, jačaju timski duh i želja nam je da što veći broj dece uključimo u naše programe - rekao je Željko Tanasković.\nNa donaciji se zahvalio predsednik opštine Ub Darko Glišić, koji je ukazao da je sa 1.350 đaka, OŠ "Milan Munjas" najveća obrazovna ustanova na teritoriji Školske uprave Valjevo.\n- To jeste razlog da obezbedimo najbolje uslove i uz veliku pomoć ministarstva sporta i obrazovanja, sa kojima smo do sada uspešno realizovali nekoliko projekata, imamo priliku da još mnogo lepih stvari uradimo, kako bi naša deca uživala u svojim školskim danima - istakao je Darko Glišić.\nUz podsećanje da je ubska osnovna škola pre dve godine kompletno renovirana, Glišić je rekao da je u planu i proširenje objekta za dodatnih šest učionica, kao i izgradnja zatvorenog školskog bazena, dimenzija 26 sa 15 metara.\nU okviru mera populacione politike Pre 1 sati 21 minuta\nTrupni portret Pre 23 sati 7 minuta


Dobri uslovi za kupovinu stana - Objava - Enterijer magazin\nNewsDobri uslovi za kupovinu stana\nPoslednjih nekoliko godina lokacija koja nije centralna, ali je atraktivna kupcima jeste Novi Beograd kao nov, moderan deo grada koji leži između Save i Dunava. Naselje Dr Ivana Ribara u ovom delu grada ima sve za miran porodičan život, a predviđeni su poslovno-komercijalni sadržaji neophodni za svakodnevno funkcionisanje naselja.\nStanovi u ovom kompleksu su projektovani tako da obezbeđuju neophodni kvalitet stanovanja: imaju jasno izdvojenu noćnu zonu sa spavaćim sobama od prostrane dnevne zone koju čine kuhinja, trpezarija i dnevni boravak sa terasom i pogledom na drvorede i zelene površine. Na poslednjim etažama smešteni su trosobni stanovi sa pogledom ka reci Savi i velikim krovnim terasama. Osim toga obezbeđena su garažna i otvorena parking mesta.\nGrađevinska direkcija Srbije je svojim kupcima omogućila posebne benefite u vidu beskamatnih pozajmica do 9,1 % vrednosti stana. Takođe, kupci stanova većih kvadratura dobijaju garažno mesto gratis.\nSve dodatne informacije možete dobiti putem telefona 011 3209 800, kao i na zvaničnom sajtu www.gds.rs.\nPrethodni članakDobar plan za veći stan\nSledeći članakNovi stanovi Građevinske direkcije Srbije


Radna emigracija: Otišlo nam 13.916 radnika - Televizija Kopernikus TV K::CN\nRadna emigracija: Otišlo nam 13.916 radnika\n10/06/2018 | Društvo\nSrbija je zemlja radne emigracije jer je 2016. godine na rad u inostranstvo upućeno (detaširano) oko 10.580 radnika, a prošle 13.916 radnika.\nTo je nedavno rekla savetnica u Ministarstvu za rad, zapošljavanje, boračka i socijalna pitanja Nada Gavrilović.\nOna je na okruglom stolu o unapređenju položaja radnika na radu u inosranstvu rekla da je urađen Nacrt izmena i dopuna Zakona o uslovima za upućivanje zaposlenih na privremeni rad u inostranstvo, pa poslodavci više neće prijavljivati njihov odlazak tom ministarstvu, već samo Centralnom registru Ministarstva finansija, odnosno Poreskoj upravi.\n„Poslodavac je oslobođen te obaveze, ali će Centralni registar obaveštavati nadležno ministarstvo kvartalno, polugodišnje i godišnje, pa će na sajtu moći da se vidi gde radnici rade“, rekla je Gavrilović.\nOna je istakla da poslodavac ne sme poslati radnika na rad u inostranstvo ako je zaposlen manje od tri meseca u toj firmi. Vlasnik firme, kako je rekla, dužan je da radniku obezbedi odlazak i povratak, zdravstveno osiguranje, bezbednost na radu i platu koja za isti posao nije manja od plate radnika te zemlje.\nGavrilović je rekla da je u poslednje vreme naglo porastao broj fiktivnih poslodavaca u Vojvodini koji upućuju radnike na rad u inostranstvo, a prva na listi zemalja gde se trenutno najviše odlazi je Slovačka.\n„Fiktivni poslodavci sa radnicima koje vode u inostranstvo na rad sklapaju ugovore na granici ili čak kad stignu u zemlju i oni su ustvari trgovci ljudima“, rekla je Gavrilović.\nPredstavnik Sindikata radnika u građevinarstvu Saša Torlaković rekao je da je u poslednje vreme „nezaustavljiv odlazak“ radnika na rad na crno u inostranstvo i da u Srbiji gotovo da nema više dobrih građevinskih radnika ili ako ih i ima plaćaju se mesečno oko 1.000 evra.\n„Poslodavce treba drakonski kazniti da se nauče pameti i ne zloupotrebljavaju radnike jer kada se u toj zemlji otkriju zloupotrebe to šteti ugledu Srbije i zatvara to tržište za druge radnike i poslodavce koji poštuju zakon“, rekao je Torlaković.\nDodao je da je poznat slučaj britanske firme koja je navodno ovde obučavala radnike za proizvodnju maski za kiseonik, a potom ih navodno odvela u Englesku na specijalizaciju, a ustvari ih je zaposlila pod lošijim uslovima od domaćih radnika. Načelnica u Inspektoratu rada Maja Ilić rekla je da je inspekcija nedavno u Vojvodini otkrila petnaestak poslodavaca, ustvari posrednika koji su slali radnike na rad u inostranstvo, a da kod nih nisu bili zaposleni, kako zakon predviđa, najmanje tri meseca.\n„Poslodavci najšešće krše zakon tako što ne obezbede sigurnost na radu, pa se povređivanja kriju“, rekla je Ilić i dodala da su otkrivene i lažne dozvole sa pravom fotografijom radnika, ali sa netačnim ličnim podacima.\n„O evropskom socijalnom paketu postoje dva mišljenja, jedno je da je njegov cilj da poslodavci poštuju prava radnika i da se spreči socijalni damping, a drugi da su to smislile Nemačka i Francuska da bi smanjile priliv radne snage jer poslodavci neće moći da ispune predviđene uslove, što je uvođenje radnog protekcionizma“, rekla je Petković Gajić.\nOna je istakla da će SSSS intenzivirati veze sa sindikatima u inostranstvu i da će radnici moći da zatraže pomoć u slučaju da ih poslodavci zloupotrebljavaju.\n„Problem je, međutim što većina tih ljudi koji su otišli na rad nemaju informaciju o tome pa će i SSSS izraditi mapu sindikata i objaviti informacije o osnovnim uslovima rada“, rekla je Petković Gajić.


Predavanje Gordane Ilić Marković\nGordana Ilić Marković\nUniversität Wien Institut für Slawistik\nPERIODIKA KAO IZVOR ZA PROUČAVANjE JEZIČKE I KULTURNE POLITIKE AUSTROUGARSKE MONARHIJE U DOBA PRVOG SVETSKOG RATA\nU utorak, 9. februara, u 11:00 časova, u Biblioteci Instituta za književnost i umetnost, Gordana Ilić Marković održaće predavanje pod nazivom Periodika kao izvor za proučavanje jezičke i kulturne politike Austrougarske monarhije u doba Prvog svetskog rata.\nPutem prikaza i analize sadržaja austrougarskih okupacionih novina Belgrader Nachrichten/Beogradske novine i odabranih članaka iz austrougarske štampe toga doba, kao i analizom jezičkog izraza Beogradskih novina u izlaganju će se tematizovati jezička i kulturna politika Austrougarske monarhije u okupiranoj Srbiji (1915- 1918).\nIzbor uredništva ovog lista i njegov razvoj i citiranost u ostaloj austrougarskoj štampi kazuju o značaju koje su okupacione vlasti davale ovim novinama kao glasilu novoosvojene teritorije i o zadatku koji im je postavljen. Beogradske novine predstavljaju značajan izvor kako za istraživanje jezičke politike Austrougarske monarhije tako i za istoriju srpskog jezika.\nU cilju boljeg razumevanja stila i sadržaja analiziranih tekstova referentkinja se posvećuje i delatnosti Austrijskog ratnog presbiroa sa sedištem u Beču, pod čijim nadzorom je bila celokupna ratna izdavačka delatnost.\nGrađa prikupljena pri analizi austrougarske ratne periodike (Cetinjske novine/ Zetinje Zeitung, Sarajevski list, Ilustrovani list, Našasloga, Pester lloyd, Wiener Zeitung etc.) koja pruža uvid u jezičku i kulturnu politiku toga doba, otvara mogućnosti za dalja istraživanja.


Nisu ispunjeni svi uslovi koji proističu iz aranžmana BiH sa MMF-om | Istinomjer\n30. Marta 2017.\t Selma Ašćerić\nPredsjedavajući Vijeća ministara BiH, Denis Zvizdić izvjestio je javnost da su utvrđenim izmjenama i dopunama Zakona o akcizama u BiH, sa pratećim setom zakona (izmjene Zakona o uplatama na jedinstveni račun i raspodjeli prihoda i Zakona o sistemu indirektnog oprezivanja u BiH), ispunjeni uslovi za nastavak aranžmana sa MMF-om.\nOčekujemo da će u najskorije vrijeme biti održane sjednice i Predstavničkog i Doma naroda Parlamentarne skupštine BiH i da će set ovih zakona, kao realizacija mjera sa nivoa BiH za aranžman s MMF-om, biti u konačnici ispunjen, čime bi praktično bile zaokružene sve mjere i stvorili se realni uvjeti za realizaciju i implementaciju aranžmana s MMF-om.\n(Denis Zvizdić, 29.3.2017. )\nSudeći prema riječima rezidentnog predstavnika MMF-a u BiH, Francisco Parodi-a, Zvizdićevi navodi baš i nisu tačni.\nIako je Vijeće ministara BiH usvojilo set zakona i povećanje akciza, što je poslano i u parlamentarnu proceduru, i sve da Parlament u roku od sedam dana usvoji ove zakone, obaveze time ipak neće biti ispunjene.\nUsvajanjem ovih zakona u Vijeću ministara BiH ne znači da su ispunjene sve obaveze koje su vlasti u BiH preuzele, kako bi se krenulo u pregled aranžmana i odobrila druga tranša kreditnih sredstava.\nPostoje četiri prethodne mjere koje se moraju uraditi. Prvo, Vlada Federacije treba inicirati procjenu vrijednosti za preduzeća BH Telekom i HT Mostar. Ovo je potrebno kakao bi se utvrdila finansijska i operativna situacija u ovim kompanija kao i njihovi potencijali za budućnost. Drugo, Parlament Federacije BiH trebalo bi da usvoji amandmane na zakon o Agenciji za bankarstvo. Treće, državni parlament treba da usvoji set zakona među kojima i dopune Zakona o akcizama i posljednje, četvrto, usvajanje izmjena i dopuna Zakona o osiguranju depozita.\n(Francisco Parodi, 29.03.2017.)\nNaime, Međunarodni monetarni fond produžio je do 7. aprila rok Bosni i Hercegovini da ispuni obaveze za nastavak aranžmana sa MMF-om, a ukoliko se uslovi ne ispune, to ne znači da će kreditni aranžman biti obustavljen, već da tranša neće biti doznačena. U tom slučaju vjerovatno će se desiti obnova pregovora, a možda i cijelog programa.\nDakle, novac MMF-a neće biti na raspolaganju BiH dok se uslovi ne ispune u potpunosti, zbog čega Predsjedavajući Vijeća ministara BiH, Denis Zvizdić, za svoju izjavu da je BiH ispunila uslove, od istinomjera dobija ocjenu neistinito.


Ekstremne temperature i narednih dana – Центар за културу, спорт и информисање Котор Варош\nObrad Belenzada, predsjednik Konfederacije sindikata RS, mišljenja je da su radnici u realnom sektoru diskriminisani u odnosu na sve ostale radnike. „Nemaju kolektivne ugovore niti redovne plate a i te što primaju pitanje je kad dobijaju i pitanje je da li je i radno vrijeme osam ili deset, dvanaest sati. Ne znam koliko je radno vrijeme, pogotovo sada na ovim vrućinama. Bilo bi dobro da se uvede vanredno stanje, bar u periodu kad je vrućina da ljudi na otvorenom ne mogu raditi“, kaže Belenzada.\n„Tražimo hlada…šta bi drugo“, kaže jedna Banjalučanka. Druga dodaje uz malo lubenice, pijemo vode i tako se u hladovini rashlađujemo…\nZAVRŠENA PRVA FAZA ILIDANSKOG TURNIRA „VRBANjCI 2017“


Jačanje evropskog identiteta uslov za racionalniju evropsku politiku - Dijalog.net\nNaslovna Politika Evropska unija Jačanje evropskog identiteta uslov za racionalniju evropsku politiku\nJačanje evropskog identiteta uslov za racionalniju evropsku politiku\nMajnham, 30. novembar 2018. – Kreatori evropske politike treba da ulože veće napore kako bi ljude ohrabrili da, uz nacionalni, gaje i evropski identitet.\nTrenutno, više od 60% građana širom EU sebe poistovećuje sa Evropom, ali u tome postoje velike razlike između pojedinih kategorija stanovništva.\nTo pokazuje studija o percepciji i promociji evropskog identiteta čiji su autori Centar za ekonomska istraživanja (ZEW) iz Manhajma i ifo Institut iz Minhena.\nStudija naslovljena "Nemci, Francuzi, Italijani i Evropljani. Prilog za razvoj evropskog identiteta", koja je rađena za evropsku istraživačku mrežu EkonPol (EconPol), pokazala je iznenađujuću činjenicu da je postotak ljudi koji se poistovećuju sa evropskim identitetom rastao i u godinama posle teške finansijske krize.\nLjudi koji sebe smatraju Evropljanima najčešće su mlađi, dobro obrazovani, puno su putovali i u redovnom su kontaktu sa ljudima iz drugih država EU. Istovremeno, starji i manje imućni ljudi koji manje znaju o EU i žive u ruralnim sredinama ređe se identifikuju kao Evropljani. Interesovanje za politiku i vera u demokratski sistem takođe doprinose jačanju evropskog ideniteta.\nNa temelju tih nalaza, u studiji se sugeriše nekoliko novih ideja koje bi mogle da ohrabre građane da se jače identifikuju sa Evropom.\n"Kad bi mogli da navedemo građane da se jače identifikuju sa Evropom, oni bi verovatno bili bolje obavešteni o evropskoj politici i donosili bie racionalnije odluke ", rekao je jedan od autora studije, profesor Klemens Fuest.\nProfesor Fridrih Hajneman iz centra ZEW iz Manhajma ocenio je da postojeći programi, poput programa akademske razmene Erazmus, dopiru uglavnom do ljudi kojima je interakcija sa drugim evropskim kulturama deo svakodnevnog života.\nMeđu preporukama iz studije je i ona da građani na izborima za EU glasaju za evropske stranačke liste, umesto za nacionalne partije. Takođe, nekakava skupština građana EU mogla bi da posluži kao platforma za raspravu o specifičnim političkim problemima i da ponudi određena rešenja.\nOblikovanju evropskog indetiteta moglo bi da doprinese i otvaranje zajedničkih evropskih ambasada i konzulata u trećim zemljama, smatraju autori studije, koji sugerišu i mogućnost osnivanja evropske javne radio-televizijske ustanove koja bi ponudila tačnije i neutralnije informacije o Evropskoj uniji.\n"Svrha preporuka nije da se poveća popularnost Evropske unije ili kreatora njene politike, već da se što je većem broju ljudi moguće pruži prilika da rasprše predrasude i dožive Evropu kakva jeste. Tek kada to postignemo, biće moguće donositi istinski balansirane odluke o Evropi i njenoj budućnosti", rekao je Hajneman.\nU studiji se ocenjuje i da je potrebno više rasprava o evropskim pitanjima, a da su, slično akademskom programu Erazmus, potrebne i razmene onih kategorija građana koji su imali malo prilika da posete druge zemlje EU i koji se generalno ne identifikuju previše sa Evropom.\nPrimer bi bila neka vrsta programa "Erazmus za penzionere", ili programa razmene radne snage, koji bi radnicima omogućio da provedu nekoliko meseci na poslu u nekoj drugoj zemlji Unije, prenosi Euractiv.\nPredhodno Kruševac: Ujedinjena opozicija i građani u protestnoj šetnji protiv nasilja\nSledeće Marinković: Uz jak pritisak javnosti moguće je popraviti predložene ustavne amandmane u oblasti pravosuđa\nTop Tags mediji evropske integracije OCD Evropska komisija Srbija i Evropska unija Politika vladavina prava Pravosuđe lokalna samouprava konkurs Društvo Evropska unija mladi Vlada Republike Srbije Civilno društvo


Nema podrške za Vladu u kojoj ne bude Mandić | Info | Politika\n28. October, 13:28\nVUČUROVIĆ: VLADA NEMA PODRŠKU AKO U NJOJ NE BUDE MJESTA ZA ANDRIJU MANDIĆA 0 Podijeli Podijeli na facebook Podijeli na twitter Podijeli na viber Pošalji na mail\nVUČUROVIĆ: VLADA NEMA PODRŠKU AKO U NJOJ NE BUDE MJESTA ZA ANDRIJU MANDIĆA\nPoslanik Demokratskog fronta (DF) Jovan Vučurović poručio je da neće podržati nijednu Vladu u kojoj ne bude predsjednik Nove srpske demokratije (NSD) Andrija Mandić.\nVučurović je kazao da Crna Gora više nema vremena za bilo kakve eksperimente i promašene projekte, kakav je bila ekspertska vlada.\nOn je istakao da su politički subjekti parlamentarne većine dužni da svoje kapacitete stave na raspolaganje narodu i preuzmu odgovornost za upravljanje zemljom.\n„Zato DF i NSD više neće dozvoliti neke nove improvizacije i političke avanture drugocrnogorskih i drugosrbijanskih tajkuna koji nijesu ni učestvovali u izborima, a željeli bi da sastavljaju vladu“, poručio je Vučurović.\nNEĆE SLATI ODGOVOR PREMIJERU\nPrema njegovim riječima, nije tajna da to rade prvenstveno zbog vlastite računice.\n„Jer u vremenu kada su zgrtali bogatstvo, dok je Crna Gora gladovala, mnogo toga je “zarađeno” zahvaljujući određenim aranžmanima sa Milom Đukanovićem, a ne bi bilo za njih dobro da o tome govori neko u Vladi ili, recimo, to temeljito istraži“, precizirao je Vučurović.\nKako je kazao, naravno da moć koju nezasluženo zauzmu njihovi kadrovi može značajno pomoći uvećavanju njihovog bogatstva.\n„Mašta onih kojima je gomilanje novca životni izbor nema granica kada je u pitanju broj kombinacija koje vode ka tom cilju. Mi smo davno registrovali da oni imaju naviku da drsko prisvajaju ono što je tuđe, a takva kleptomanija nigdje drugo u regionu nije viđena“, naveo je Vučurović.\nNakon, kako je kazao, sunovrata eksperimenta sa takozvanom ekspertskom vladom, DF zahtijeva da lideri tog saveza zauzmu ona mjesta u izvršnoj vlasti koja im je narod dao.\n„Dakle, mi ne krademo tuđa mjesta u vladi, već preuzimamo direktnu odgovornost za realizaciju programa kojim smo pobijedili na izborima“, poručio je Vučurović.\nOn je istakao da oko toga neće biti bilo kakvog pogađanja, i da je dobro da to sada znaju svi koji učestvuju u postizanju dogovora parlamentarne većine, „a posebno oni koji su mislili da ucjenjuju ljude koji su godinama bili na prvoj liniji borbe protiv Demokratske partije socijalista (DPS) i mafije“.\n„Zašto ovi drugocrnogorci i drugosrbijanci ove njihove predloge o formiranju vlade Crne Gore ne ponude evropskim demokratijama, pošto su im usta puna Evrope, zašto se ne kandiduju za Nobelovu nagradu nudeći vlastito otkriće o preuređenju demokratskih principa i standarda“, upitao je Vučurović.\nKako je naveo, naravno da neće, jer oni dobro znaju da je sramotno nešto tako pomenuti u pristojnom društvu.\nTakva drskost, dodao je Vučurović, da neko ko nije učestvovao na izborima smije bilo šta da prigovori predsjednicima političkih stranaka čijom upornošću i snagom je oboren režim Mila Đukanovića, predstavlja „ne samo neviđeni bezobrazluk nego i nitkovluk“.\n„Kao poslanik NSD i DF-a, kao jedan od osnivača NSD i stranke iz koje je nastao NSD, javno saopštavam da neću glasati ni podržavati nijednu Vladu u kojoj ne bude naš predsjednik Andrija Mandić“, poručio je Vučurović.\nOn je rekao da zna da slično misle i sve njegove kolege, i dodao da NSD sigurno neće dozvoliti da im neko ruši stranku tako što će njoj i njenom predsjedniku Mandiću i NSD oduzeti ono što im je narod dao.\nVučurović je podsjetio da je NSD stranka sa najvećim brojem poslanika u parlamentarnoj većini, „tri puta više od URA-e, na primjer“.\n„Varaju se svi koji misle da ćemo našu organizaciju, koju smo decenijama stvarali, predati na volju i odlučivanje bilo kome, a to posebno nećemo dozvoliti drugocrnogorskim tajkunima okupljenim oko koncerna Vijesti“, poručio je Vučurović.\nKako je naveo, pošto nijesu uspjeli da nađu partnere koji bi im služili među opozicionim poslanicima DPS-a, vjeruju da im to može poći za rukom kada su u pitanju oni koji su bolji, jači, čvršći i pošteniji od njihovih nekadašnjih ortaka.\nNSD i DF, prema riječima Vučurovića, stoje čvrsto oslonjeni jedni na druge čekajući ili pošten dogovor, ili nove izbore.\nOn je kazao da NSD i DF ne žele da stoje u mjestu, nego da ojačaju Vladu sa liderima i pokrenu Crnu Goru i njene institucije koje su, kako je naveo, potpuno u blokadi.\n„Mi smo krajnje korektno dali ovoj vladi 200 dana da isporuči rezultate, ali od svega imamo blokirane institucije a nema demontaža mafijaškog režima Mila Đukanovića. Imamo samo nova obećanja, kao da im je neko do sada branio da sve to realizuju“, kazao je Vučurović.\nOn je podsjetio da su NSD i DF i ranije odbijali razne ponude za ulazak u vlast jer im, kako je kazao, to nije pripadalo i nijesu željeli da imaju bilo šta sa Đukanovićevim režimom.\n„A baš nas interesuje kako bi se, da su bili u našoj poziciji, ponašali neki drugi koji danas na ovako podao način žele da prigrabe ono što pripada NSD i DF-u“, dodao je Vučurović.\nOn je ocijenio da je trenutna situacija neodrživa i zbog toga što je u Vladi lider jedne od stranaka parlamentarne većine koji, kako je naveo Vučurović, kroz djelovanje u Vladi radi i na podizanju rejtinga svoje političke organizacije.\n„I ako neko misli da mi treba da stojimo sa strane i aplaudiramo dok neke stranke koriste državne funkcije za sopstveno jačanje, onda se prevario“, istakao je Vučurović.\nOn je dodao da su NSD i DF korektan partner svima koji su korektni prema njima.\n„I zato očekujemo da, nakon godinu lutanja ove Vlade, dođemo do rješenja“, zaključio je Vučurović u izjavi dostavljenoj medijima.\nJovan Vučurović Vlada


Nakon Narodne Skupštine okupljeni su se uputili na beogradski Trg Republike, uzvikujući parole\nNekoliko hiljada ljudi, uglavnom mladih, nezadovoljnih rezutatima izbora, okupilo se u ponedeljak na protestnoj šetnji u centru Beograda. Dan posle glasanja, protesti su organizovani i u Novom Sadu i Nišu.\nGrađani su se organizovali preko društvenih mreža, gde je upućen poziv za okupljanje pod nazivom "Protest protiv diktature".\nSkandirajući "Vučiću, lopove", "Krađa", "Gotov je" i "Nećemo te, Vučiću", u Beogradu su se učesnici protesta okupili ispred zgrade Skupštine Srbije, odakle su krenuli u protestnu šetnju do Trga Republike, a zatim centralnim gradskim ulicama pored zgrade „Politike“ i Radio-televizije Srbije, zgrade Vlade Srbije, koju su pojedinci gađali jajima, do sedišta Republičke izborne komisije, odakle su se vratili do Skupštine.\nNa skupu nije bilo stranačkih obeležja, niti zvaničnih obraćanja, a na Fejsbuk stranici je navedeno da protest nema ljude koji ga vode. Ispred Skupštine se dogodio manji incident kada je jedna grupa gađala policajce flašama i jajima, i pokušala da priđe stepenicama. Policija nije reagovala, a građani su im govorili da „brane narod“.\nViše stotina mladih okupilo se u isto vreme i na glavnom trgu Novog Sada, negodujući zbog, kako su naveli, neregularnosti predsedničkih izbora i medijske cenzure. Oni su političkoj eliti poručili da ne žele da odu iz Srbije i da će učiniti sve da na sledećim izborima učešće građana bude veće.\nDruštveni aktivista Lazar Čovs je na skupu optužio vladajuću koaliciju da je ucenama i pretnjama uticala na rezultate predsedničkih izbora.\n„Izborna krađa je počela mnogo, mnogo pre izbornog dana, svi mi to znamo, sa ucenama, sa pretnjama sa uslovljavanjem ljudi da će ostati bez posla i bez prihoda, mnogo, mnogo ranije, a taj čovek (Aleksandar Vučić) je već jako dugo u kampanji“, rekao je on.\nKatarina Jelisavčić u ime organizatora poručila da mladi ne žele da odu, i da će se boriti za pravedne izbore i za slobodu govora.\nOkupljenima se obratio i predsednik Nezavisnog društva Vojvodine Nedim Sejdinović, koji je poručio da borba za civilizovan život tek počinje.\nNekoliko stotina mladih okupilo se i u Nišu.


Tag / Pilule za kontracepciju / Vesti online\nHormonske pilule kojima se sprečava trudnoća dostupne su ženama više od 60 godina, dok na policama apoteka ne postoji ništa slično namenjeno muškarcima. Međutim, ovo bi uskoro moglo da se...\nPilule za kontracepciju menjaju mozak?\nHormonalna kontracepcija može da smanji pojedine delove mozga i utiče na njihovu funkciju, pokazalo je najnovije istraživanje.\niflscience.com, savrsena.com 1 komentar\nU poslednjih 50 godina, koliko postoje, kontraceptivne pilule su unapredile sistem zaštite od neželjenje trudnoće i promenile život žene. Izuzetno su popularne i koristi ih preko 100 miliona...\nLekovi za kontracepciju izazivaju tromb\nSve pilule za kontracepciju mogu da izazovu stvaranje tromba kod žena koje ih piju, pa čak i smrt, najnoviji je stav Evropske agencije za lekove (EMA), prenose beogradski mediji.\nTelegraf, 24 sata.hr 0 komentara\nSedam svakodnevnih navika opasnih po zdravlje\nNezdrave navike kao što su pušenje, alkohol, nedostatak fizičke aktivnosti kao i brza hrana poznati su po lošem uticaju na zdravlje. Međutim, veliki je broj stvari koje ljudi upražnjavaju...\nNa piluli žene koje ne mogu da priušte bebu\nSlomljena Koko: Ne sme da zatrudni\nŠta je važnije: Zdravlje časnih sestara ili dogma?\nLekari iz Australije poslali su Crkvi ozbiljno upozorenje u kom ističu da se časnim sestrama treba dopustiti uzimanje kontraceptivnih tableta. S obzirom na naučno utemeljeno objašnjenje ovog...\nLj. Jakšić - Vesti 4 komentara\nSamo pilule Srbe spašavaju\nTreba li se protiv abortusa boriti savremenim kontraceptivnim sredstvima? "Nekorišćenje kontraceptiva nije dovelo do porasta nataliteta u Srbiji već je, naprotiv, uvećalo broj nasilno prekinute...


Žabac Olimpijada na Adi Ciganliji - Dan u Beogradu\nNaslovna » Izlasci » Sport » Žabac Olimpijada na Adi Ciganliji\nŽabac Olimpijada na Adi Ciganliji\nAh Neša 23. maj 2019. Sport Postavite komentar\nU petak, 24. maja od 10.00, na Adi Ciganliji (Veslački klub Partizan) svečeno će biti otvorena Žabac Olimpijada.\nManifestacija se od 2014. održava uz podršku Ministarstva za omladinu i sport.\nNa otvaranju će govoriti direktorka manifestacije Iva Medić, predsednik Sportskog saveza Beograda Dragan Tomašević, zatim Veljko Ražnatović i Viktor Savić.\nNa Olimpijadi će svoje talente pokazati više od 500 prijavljenih učesnika uzrasta od pet do devet godina, koji će se oprobati u različitim sportskim aktivnostima: badminton, rvanje, fudbal i igre bez granica.\nPored sportskih aktivnosti učesnici će uživati u bogatom revijalnom programu kao i velikom broju kreativnih radionica i pokaznih treninga. Osnovna ideja i cilj manifestacije je promovisanje značaja sporta, sticanje ranih zdravih navika, kao i razvijanje interakcije među članovima porodice i kolektiva.\nSve radionice su inkluzivnog karaktera što predstavlja bitan pečat manifestacije.\nPrijavljeni učesnici pozvani su da ponesu igračke-garderobu, dok će se prikupljena sredstva donirati Crvenom krstu Čukarica.\nManifestaciju organizuje „Žabac sveznalac“. (danubeogradu.rs)\nTagoviada ciganlija deca izlasci proleće u beogradu sport\nPrethodni Bioskopski repertoari (23-29. maj 2019)\nSledeći Mikser festival 2019: Cirkuliši


Filipini odbacili zahtev Kine da pomere brod iz plićaka – Krstarica\nFilipini odbacili zahtev Kine da pomere brod iz plićaka\nTanjug 25. novembra 2021. 14:15\nMANILA – Filipinski ministar odbrane Delfin Lorencana odbacio je danas ponovljeni zahtev Kine da ukloni svoju ispostavu u spornom plićaku u Južnom kineskom moru i rekao da brodovi kineske obalske straže treba da napuste to područje i prestanu da blokiraju filipinske brodove za snabdevanje.\nFilipinske snage koriste prizemljeni ratni brod BRP Sjera Madre, kao predstražu u strateškom plićaku koji je u centru spora sa Kinom, preneo je AP.\nLorenzana je rekao da se plićak Drugi Tomas nalazi u ekskluzivnoj ekonomskoj zoni Filipina prema Konvenciji UN o pravu mora iz 1982, koju je Kina ratifikovala.\nOn je rekao da je presuda arbitražnog suda koji podržava UN iz 2016, takođe, ponistila zahteve Kine na prometni plovni put, ostavljajući ih bez ikakvog pravnog osnova.\nKinesko ministarstvo spoljnih poslova zatražilo je juče od Filipina da ispoštuju svoju obavezu i uklone svoj prizemljeni brod sa Renai Điaoa, naziv koji Peking koristi za plićak, koji Filipinci nazivaju Ajungin.\nBrodovi kineske obalske straže dozvolili su filipinskim brodovima da donesu hranu i druge proizvode filipinskim snagama u plićaku iz humanitarnih razloga, navodi se u saopštenju.\nMeđutim, šef odbrane Lorencana rekao je novinarima da nije upoznat sa bilo kakvom posvećenošću filipinske vlade da ukloni svoj brod, koji se nalazi u plićaku od 1999. godine.\n„Tamo možemo da radimo šta god hoćemo, a oni u stvari upadaju na posed“, rekao je on.


- Imali smo poziv, ekipe su na terenu i prevoze povređenog dečaka u Urgentni centar. U svesnom je stanju, a još uvek se ne zna stepen povrede - rekli su za "Blic" iz Hitne pomoći.\nKako nezvanično saznajemo, dečak je pao sa terase stana na prvom spratu i veruje se da nije teže povređen.\nPodsetimo, pre tri dana dečak M.R. pao je sa drugog sprata zgrade u naselju Stepa Stepanović na Voždovcu. On je prošao sa ortopedskim povredama, a hirurzi su ga pre dva dana operisali na dečijoj klinici "Tiršova".\nTakođe, istog dana, mladić (18) skočio je sa terase na prvom spratu u Ulici Lazarevački drum, na Čukarici, a kao nezvanični razlog mogao se čuti svađa sa devojkom


Premijer Plevljak posjetio OŠ “Safvet-beg Bašagić” u Brezi\n8. Maja 2013. 19. Avgusta 2020. Arhiva Visoko.co.ba\nNakon prezentacije inicijative „SPONTANO IZ BREZE“, 29. aprila, u sjedištu Zeničko-dobojskog kantona, uposlenici OŠ “Safvet-beg Bašagić” u Brezi, koji nisu tužili po Kolektivnom ugovoru (93 % uposlenika), pozvali su premijera Fikreta Plevljaka da posjeti njihovu školu.\nPosjeta je upriličena, u ponedjeljak, nakon Premijerovog prisustva manifestaciji „Dan otpora Breze“. Posjeta osnovnoj školi „Safvet-beg Bašagić“ bila je nova prilika da se, u direktnom razgovoru, razmijene stavovi i mišljenja o Inicijativi.\n-Naša inicijativa „SPONTANO IZ BREZE“ je, zaista, pokrenuta spontano. Obavijestili smo premijera Plevljaka o našim aktivnostima. Radimo na usaglašavanju konačne verzije cirkularnog pisma koje ćemo uputiti svim osnovnim školama. Radimo i na pripremi popratne dokumentacije koja će olakšati organizaciju sastanaka po školama, kao i sistematizaciju iskazanih stavova uposlenika osnovnih škola na području ZDK, istakao je Ahmed Karamut, nastavnik u OŠ „Safvet-beg Bašagić“.\nTokom susreta, razgovaralo se i o statusnim pravima pojedinih uposlenika, problemu tužbi za neisplaćene plaće po Kolektivnom ugovoru. Ponovo je istaknuto da ZDK nije u mogućnosti isplatiti milionske iznose, preko 120 miliona KM sa pripadajućim kamatama. Vlada ZDK ne negira sudske presude tužbi po Kolektivnom ugovoru, ali u ovom momentu, u novčanom obimu, njihova realizacija nije realno moguća.\n-Vlada ZDK tužbe, u tom obimu, ne može realno razriješiti, ma koliko to ona željela. Kontinuirano radimo na iznalaženju realnog rješenja i postoji spremnost u Kantonu da se podigne novčani kredit za “realnu” isplatu po tužbama i to svim zaposlenicima istovremeno pod uvjetom da se podvuče linija i zakonski onemoguće dalja utuživanja Kantona po Kolektivnom ugovoru. Ova Vlada nikada neće podržati rješenje u kome neće biti obeštećeni i uposlenici koji nisu tužili, jer je to minimum pravde prema tim ljudima, istakao je premijer Plevljak, naglašavajući da je prioritet Vlade, i dalje, stabilnost u isplatama plaća i toplog obroka.\nPromocija knjige Fuada Šišića “Organizacija”\nRadovi na dionici ceste Ginje – Dvor


ХАОС И ПАНИКА НА ЗАПАДУ И У БРИСЕЛУ: Тресу се три кључне земље ЕУ! ЕВО ШТА СЕ ДЕШАВА\nHAOS I PANIKA NA ZAPADU I U BRISELU: Tresu se tri ključne zemlje EU! EVO ŠTA SE DEŠAVA\nKako piše Sputnjik, Evropu “tresu”protesti „žutih prsluka“, koji već više od dva meseca zadaju glavobolje vladi u Parizu, odluka Angele Merkel da se povuče sa mesta šefice CDU i Bregzit koji je vlada Tereze Mej postigla sa EU, a koji je u utorak odbačen u britanskom parlamentu.\nKomentarišući činjenicu da poslednji događaji u ovim zemljama ukazuju na to da su temelji vladavine triju najjačih lidera Evrope — Merkelove, Mejove i Makrona — ozbiljno uzdrmani, Milan Igrutinović sa Instituta za evropske studije kaže da je to trend koji je počeo još pre nekoliko godina, a da je Bregzit bio jedan od prvih šokova.\n“Jednu od njegovih posledica gledamo upravo sada, dve i po godine kasnije, i to bez jasnih naznaka kako će se sve ovo konačno završiti. Teorijski, Britanija možda i ostane u EU. Za to postoje neke šanse, mada ne velike, ali pravna opcija za to postoji, i takav se preokret može desiti”, ocenjuje Igrutinović.\nU izazove na koje vladajuće strukture u EU nisu adekvatno odgovorile Igrutinović ubraja i migrantsku krizu, ali i unutrašnje evropske migracije, gde su se, kako navodi, ljudi preseljavali u Zapadnu Evropu, pa i Britaniju, menjali svoja radna mesta, dok su ekonomije menjale svoje oblike, industrijska baza se sve više gubila, a prelazilo se na uslužnu ekonomiju.\n“Čini se da je Bregzit pucanj u nogu, ako ništa drugo zbog toga što gledamo slom jednog ustaljenog političkog sistema, slom lojalnosti na kraju krajeva, jer je preko sto poslanika Konzervativne partije glasalo protiv svoje premijerke, odnosno njenog plana koji je sa EU pregovarala više od godinu dana”, kaže Igrutinović, uz ocenu da je to zaista istorijski događaj jer se takav poraz vlade na glasanju u parlamentu Britanije nije desilo u poslednjih stotinu godina.\nS druge strane, kako dodaje, strah britanskih konzervativaca od toga da vladu ubuduće vodi lider opozicione Laburističke partije Džeremi Korbin jači je od otpora koji imaju prema Terezi Mej, što joj je osiguralo njihovu podršku kada je reč o izglasavanju nepoverenja vladi.\nNa pitanje da li će se neprilike koje su snašle lidere Francuske, Nemačke i Britanije odraziti na “krvnu sliku Evrope” ali i naredne izbore za Evropski parlament, Igrutinović kaže da možemo očekivati slabljenje tri dosad glavne grupacije — narodnih partija (EPP), Partije evropskih socijalista i liberalne grupacije.\n“Te grupacije su praktično bile stubovi evropskog poretka i će to verovatno ostati i u ovom izbornom ciklusu, ali će biti relativno oslabljene i sa manje poslanika nego dosad. Biće zanimljivo videti kako će se postaviti i da li će se pregrupisati različite i raznorodne desne grupacije širom Evrope”, smatra Igrutinović.\nSvih troje su marionete, ali višeg ranga. Tereza Mej ne verujem da je u dubini duše poražena što njen plan za Bregzit odbijen je u britanskom parlamentu. Naprotiv ona je ostvarila uspeh, ako pretpostavimo da kao marioneta imala je zadatak da Bregzit se ne ostvari. Ne verujem da će sad Velika Britanija ići na izlazak iz Unije u varijanti bez dogovora, nego najverovatnije ponoviće referendum. U politici ima jako puno tajni, mi tek nešto malo vidimo ili pretpostavimo. Razna objašnjenja ili opravdanja se daju javnosti reda radi i ona su "luk i voda" naspram glavnih razloga koje kriju i ne žele da ih znamo.\nnormalno da vam ljudi protestuju ad ste beda, glumite po medijima da ste kulturni i bogati a zapravo ste propali i beda a o kulturi je dovoljno pogledati vaše muzeje-sve što je unutra pokradeno je iz drugih država.


Lajović: Dosta teška grupa, ali nadam se dobrom startu - SPORTSKI ŽURNAL\nEkipa selektora Viktora Troickog, koja brani titulu u Melburnu, nastupiće u sastavu Novak Đoković, Dušan Lajović, Filip Krajinović i Nikola Ćaćić, a žrebom je odlučeno da će igrati u grupi A sa Nemačkom i Kanadom\nSrpski teniser Dušan Lajović izajvio je da je teniska reprezentacija Srbije dobila tešku grupu na ATP Kupu u Melburnu.\nEkipa selektora Viktora Troickog, koja brani titulu u Melburnu, nastupiće u sastavu Novak Đoković, Dušan Lajović, Filip Krajinović i Nikola Ćaćić, a žrebom je odlučeno da će igrati u grupi A sa Nemačkom i Kanadom.\n- Dosta teška grupa, ali većina ekipa ovde je jaka i čine ih top igrači tako da neće biti lak put. Nadam se da ćemo dobro startovati turnir jer dolazimo na teren gde smo već dobro igrali u prošlosti, imali dobru energiju i atmosferu. Smatram da će ATP Kup biti dobro takmičenje, pre svega što svi dolazimo iz karantina i iz neke izolovanosti od spoljašnjeg sveta i svega toga, i mislim da je dobar turnir za početak sezone - rekao Lajović za Teniski savez Srbije.\nATP Kup ove godine igra se u Melburn od 1. do 5. februuara.\n- Ovaj put domaćin je samo Melburn, ali ipak je to tlo Australije sa kojeg smo prošle godine otišli kao šampioni, nadamo se isto tako odličnoj atmosferi kao i 2020. Nadamo se da će uslovi dozovoljavati publiku u nekim procentima, a ako to tako bude onda sam siguran sam da će naša verna publika biti opet uz nas i da ćemo dobiti bar delić one atmosfere koju smo imali prošle godine, da ćemo na krilima naše publike ići do odbrane trona - objašnjava Lajović.


ĐURIĆ O SASTANKU U BRISELU "Prva tema biće ZSO, što se tiče srpske strane" - Srpskainfo\nDirektor Kancelarije Vlade Srbije za Kosovo i Metohiju Marko Đurić poručio je da će, što se srpske strane tiče, sutra u Briselu u tehničkom dijalogu Beograda i Prištine prva tema biti Zajednica srpskih opština (ZSO).\nĐurić je, povodom izjave specijalnog predstavnika EU za dijalog Beograda i Prištine Miroslava Lajčaka da će biti riječi o međusobnim finansijskim potraživanjima, podsjetio da je tema ZSO usvojena pod okriljem EU prije sedam i po godina.\nOn je napisao na “Tviteru” da će moguća tema biti i pitanje imovine, privatne, državne i crkvene.\nDelegacije Beograda i Prištine nastaviće u Briselu tehnički dijalog, a iz Kancelarije za Kosovo i Metohiju su ranije danas naveli da će se razgovarati o formiranju ZSO i pitanju imovine.\nLajčak je na “Tviteru” napisao da su se predsjednik Srbije Aleksandar Vučić i predsjednik Vlade samoproglašenog Kosova Avdulah Hoti saglasili da će njihovi pregovarači slijediti rješavanje međusobnih finansijskih potraživanja i aranžmana za nevećinsku zajednicu.\n– Zato ćemo sutra razgovarati o finansijskim potraživanjima, a o sporazumima o nevećinskim zajednicama u narednim danima – napisao je Lajčak.\nPolitika BeogradBirselMarko ĐurićPrištinasastanak\nFORMIRATI EKSPERTSKI TIM Golić: Savjet ministara i Predsjedništvo da anuliraju poteze Turkovićeve\n"DOKAZ KRIMINALNIH RADNJI" Stanić o raskidanju ugovora o nabavci pokretne bolnice\nGOLIĆEVA O KORONA DOZVOLAMA "Niko me ne može svrstavati u zločinačke organizacije"\nSTANIĆ PORUČIO "Još samo nisu sazvali sjednicu o tome kako se neko iz SDS parkirao"


Izvršeni sajber napadi na izraelske bolnice - 17.10.2021, Sputnik Srbija\nNa bolnice i zdravstvene centre u Izraelu izvršeni su brojni sajber napadi tokom vikenda, saopštili su danas Nacionalna sajber služba i ministarstvo zdravlja. 17.10.2021, Sputnik Srbija\n"Uz pomoć brzog odgovora službe i osoblja na terenu odbijeni su napadi, nije izazvana nikakva šteta", navodi se u zajedničkoj izjavi, preneo je "Tajms of Izrael."Još se ne zna kakva vrsta sajber napada je izvedena i ko bi mogao da stoji iza toga.Izraelske državne službe su rekle da je prethodnih dana Sajber služba sprovodila akcije sa ciljem da se "osnaži sajber zaštita i otkriju ranjiva mesta" u zdravstvenom sektoru, preneo je Tanjug.\nsvet, izrael, bolnice, sajber napad\nNa bolnice i zdravstvene centre u Izraelu izvršeni su brojni sajber napadi tokom vikenda, saopštili su danas Nacionalna sajber služba i ministarstvo zdravlja.\n"Uz pomoć brzog odgovora službe i osoblja na terenu odbijeni su napadi, nije izazvana nikakva šteta", navodi se u zajedničkoj izjavi, preneo je "Tajms of Izrael."\nIzraelske državne službe su rekle da je prethodnih dana Sajber služba sprovodila akcije sa ciljem da se "osnaži sajber zaštita i otkriju ranjiva mesta" u zdravstvenom sektoru, preneo je Tanjug.


LEBANE: OBIJENE PROSTORIJE SNS A SA UKRADENIH SPISKOVA LAŽNI POZIVI – Info Centar Juga\nProstorije Srpske napredne stranke u Lebanu obijene su u petak veče a iz istih su odneti spiskovi članova i mesnih odbora.\nOvo nije prvi put da se prostorije SNS-a obijaju. Ne tako davno nestala je i stranačka zastava.\nGoran Jović, poverenik OO SNS-a u Lebanu, jako je razočaran činjenicom da se ovakve stvari dešavaju u centru Lebana, gde se i nalaze prostorije ova stranke, tačnije do jedne poznate banke u ovom gradu, koja ima video nadzor a da počinioci ne budu pronađeni i otkriveni. U blizini prostorija SNS-a nalazi se raskrsnica, u Lebanu poznatija kao „Džamija“ koja je pod video nadzorom.\nDanas smo nezvanično saznali, da su neki članovi ove stranke, čija su imena i kontakt telefoni na ukradenim spiskovima, bili pozivani telefonom da se danas jave na „hitan sastanak“ u stranačkim prostorijama.\nU SNS-u ovu informaciju, našoj redakciji, nisu ni potvrdili a ni demantovali.\nInteresanto je to, da je na FB Stranici pod nazivom „Povereništvo SNS Lebane“ 21.11.2015. godine u 11:14 objavljen status (koji prenosimo u celosti) „Danas 21.11.2015. u 16:00 i 20:05 u vestima na TV B92 gledajte o proneveri aktuelne vlasti u Lebanu“ a već uveče, istog datuma, obijene su kancelarije!?


Subvenciju plate za april od 406 km dobilo novih 214 radnika u ZDK - Breza-X\nVlada Zeničko-dobojskog kantona usvojila je drugu po redu odluku o odobravanju subvencije plate za april, u visini minimalne plate u Federaciji BiH od 406 KM, poslovnim subjektima kojima je zbog pandemije koronavirusa bio zabranjen rad naredbama Federalnog štaba civilne zaštite i Kriznog štaba Federacije BiH. Nakon što je prošle sedmice odobrena subvencija za 335 zaposlenih, današnjom odlukom je odobreno 86.884,00 KM za 214 zaposlenih u 18 pravnih i 62 fizička lica.\nVlada je dala saglasnost Ministarstvu za privredu da objavi poziv za dostavljanje nedostajuće dokumentacije privrednim subjektima koji su dostavili nepotpune prijave na javni poziv, a nemaju neizmirenih obaveza po osnovu poreza i doprinosa.\n-Subjekti koji su podnijeli zahtjev u periodu od 15. do 26. maja, a nisu priložili sve dokumente, imaju rok od tri dana, počevši od ponedjeljka, 10. avgusta, da dostave dokumentaciju kako bi njihovi zahtjevi mogli biti uzeti u razmatranje. Naš cilj je da pomognemo svima koji zadovoljavaju uslove iz javnog poziva – rekao je premijer ZDK Mirza Ganić.\nVlada je primila na znanje informaciju o realizovanim subvencijama za mjesec mart. Odobren je 2.231 zahtjev, a subvenciju u iznosu od 203 KM, u visini 50 posto minimalne plate u FBiH, dobilo je 4.979 radnika u ovom kantonu. Prema riječima premijera Ganića, do sada je isplaćeno deset donesenih odluka, a ubrzo će biti realizovane i preostale dvije odluke za mart.\nPrethodni članakSSS BiH pozdravio interventne mjere Vlade ZDK u borbi protiv pandemije, socijalni dijalog za primjer drugim nivoima vlasti\nNaredni članakKnjiga.ba: Novi naslovi namijenjeni mladim roditeljima